recursal/SuperWikiNEXT-32B huggingface dataset:
「伏特」跳轉嚟呢度。要睇物理學家，請去【**伏打**】。

**伏**（**Volt**，或者叫**伏特**），係國際單位制裏面嘅電壓單位，符號係**V**。

喺國際單位制嘅基本電學單位係安培，伏特嘅定義係由安培同功率單位瓦特導出。

1伏特定義係「喺載有1A恆定電流嘅導線上，當導線上兩點之間嘅功率耗散係1W（1W=1 J/s）時，呢兩點之間嘅電位差」。

用基本單位定義就係：m2 · kg · s−3 · A−1，亦可定義做每1庫侖電荷嘅能量，J/C。

{\displaystyle {\mbox{V}}={\dfrac {\mbox{W}}{\mbox{A}}}={\dfrac {\mbox{J}}{{\mbox{A}}\cdot {\mbox{s}}}}={\dfrac {{\mbox{N}}\cdot {\mbox{m}}}{{\mbox{A}}\cdot {\mbox{s}}}}={\dfrac {{\mbox{kg}}\cdot {\mbox{m}}^{2}}{{\mbox{A}}\cdot {\mbox{s}}^{3}}}={\dfrac {{\mbox{kg}}\cdot {\mbox{m}}^{2}}{{\mbox{C}}\cdot {\mbox{s}}^{2}}}={\dfrac {{\mbox{N}}\cdot {\mbox{m}}}{\mbox{C}}}={\dfrac {\mbox{J}}{\mbox{C}}}}
呢個單位係是以發明電池嘅意大利物理學家伏打（Alessandro Volta）命名嘅。

參考
--

1. ↑  BIPM SI Brochure: Appendix 1, p. 144

| * 睇
* 傾
* 改
國際單位制 |
| --- |
| 基本單位 | 米  · 千克  · 秒  · 安培  · 開爾文  · 摩爾  · 坎德拉 |  |
| 衍生單位 | 貝可  · 法拉  · 伏特  · 赫茲  · 亨利  · 弧度 · 格雷  · 焦耳  · 庫倫  · 勒克斯  · 流明  · 牛頓  · 開特  · 歐姆  · 球面度  · 帕斯卡  · 攝氏度  · 特斯拉  · 希沃特  · 西門子  · 瓦特  · 韋伯 |
| 並用單位 | 電子伏特  · 分貝  · 分鐘  · 公噸  · 公頃  · 公升  · 角度  · 角分  · 角秒  · 奈培  · 日  · 天文單位  · 原子質量單位  · 鐘頭原子單位  · 自然單位 |
| 參閱 | 測量單位  · 單位轉換  · 國際單位制詞頭  · 2019年重新定義 |
**複利**，又叫**複息**，係依家銀行普遍採用嘅一種計利息嘅方法，無論借錢同儲錢都係噉計。通常利息係正數，於是借錢之後一次過要還嘅錢會隨著時間越嚟越多，儲錢都係差唔多；而銀行為咗賺錢，通常借錢嘅息係高過儲錢嘅息。喺複利呢種制度，利息係固定嘅，計息時連埋本金一齊計，總共嘅金額會以幾何級數增長，於是會越滾越大。

複利效應
----

複利係現代理財一個重要概念，由複利產生嘅財富增長，叫做「**複利效應**」或者「**複息效應**」，對財富可以帶來深遠嘅影響。假設投資每年嘅回報率係100%，本金10萬，如果按照普通利息計，每年回報只有10萬，10年都只有100萬，整體財富增長只係10倍，但係按照複利方法計，首年回報係10萬元，令個人整體財富變成20萬，第二年20萬會變成40萬，第三年40萬再變80萬元，10年累計增長會高達1024倍（2嘅10次方），亦即指10萬元嘅本金，最後會變成1.024億元。

計法
--

假設有本金 {\displaystyle P}，利息係 {\displaystyle r\%}（每年計），{\displaystyle k} 年滾一次，又假設唔郁啲錢，噉喺 {\displaystyle n} 年之後 {\displaystyle (n=ck,c\in \mathbb {N} )}，總共嘅金額係：

{\displaystyle A=P(1+{\frac {r\%}{k}})^{c}=P(1+{\frac {r\%}{k}})^{\frac {n}{k}}}

同歐拉數e嘅關係
--------

1683年嘅時候著名嘅數學家雅各布・伯努尼，喺計緊同複利有關嘅數嘅時候發現咗一個好有趣嘅現象：假設本金係一蚊，利息係每年一倍，如果年尾翻一次，就會得到總共兩蚊。但係，當翻得越嚟越密嘅時候，到底最後得到嘅錢會點樣增加？增加到幾多？

如果一年翻兩次，最後會得到 {\displaystyle (1+{\frac {1}{2}})^{2}={\frac {9}{4}}=2.25} 蚊；如果一年翻三次，最後會得到 {\displaystyle (1+{\frac {1}{3}})^{3}={\frac {64}{27}}=2.370370370\cdots } 蚊。噉如果係連續噉翻呢（即係翻無限次）？最後伯努尼得到嘅結果係大概 {\displaystyle 2.718281828\cdots } 蚊。

依家知道，其實呢個有關複利嘅問題係求緊 {\displaystyle \lim \_{n\to \infty }(1+{\frac {1}{n}})^{n}}，根據定義亦即係歐拉數 {\displaystyle e}。

睇埋
--

* 利息計算
* 高利貸

參考
--

1. Lewin, C G（1970） "An Early Book on Compound Interest - Richard Witt's Arithmeticall Questions". Journal of the Institute of Actuaries 96 (1): 121-132. （英文）
2. Lewin, C G（1981） "Compound Interest in the Seventeenth Century". Journal of the Institute of Actuaries 108 (3): 423-442. （英文）

出面網頁
----

* 财经百科:复息增长威力

|  |  |
| --- | --- |
| 權威控制 | 
* LCCN: sh94001702
* GND: 4205525-8

 |
**徹母**（粵拼：cit3 mou5；中古漢語拼音：**thr**iet）係中古漢語聲母，屬舌音中嘅知組，係次清聲母。呢個聲母接二、三等嘅韻母，同一、四等嘅透母互補。下面係佢嘅例字。

|  |  |  |  |
| --- | --- | --- | --- |
| 一等 | 二等 | 三等 | 四等 |
|  | 瞠thrang、詫thrah | 癡thri、丑thriux、暢thriangh、黜thryt |  |

擬音
--

對徹母嘅擬音分兩派，一派認爲佢係透母嘅顎化，擬爲/ȶʰ/，另一派認爲佢係透母嘅捲脷音，擬爲/ʈʰ/。

上古來源
----

對上古音嘅研究有個定論係古無舌上音，舌上歸舌頭，亦即徹母係分化自透母嘅。由於透一、四等同徹二、三等互補，係二、三等韻母嘅介音構成咗佢從透母分化嘅條件。

喺粵語嘅演變
------

徹母喺粵語演變爲c，對聲調嘅影響係派入陰聲調。有少部分字轉化爲z，如黜。

下面係一啲例字嘅古今音對比，第一欄例字，第二欄中古音（切韻），第三欄現代粵音：

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 恥 | 敕 | 徹 | 癡 | 詫 | 超 | 瞠 | 抽 | 寵 | 暢 |
| thrix | thrik | thriet | thri | thrah | thrieu | thrang | thriu | thryungx | thriangh |
| ci2 | cik1 | cit3 | ci1 | caa3 | ciu1 | caang1 | cau1 | cung2 | coeng3 |

調返轉頭，現代粵語中嘅c聲母來源自中古音嘅徹、澄、從、清、初、昌、邪、崇八母。

對於可以區分平捲脷嘅粵語，徹母屬捲脷音，如吳川話，徹母發[t͡sʰ]。成個粵語，平捲分法係濟南型。

喺吳語嘅演變
------

徹母喺吳語同粵語一樣，對應嘅吳拼係tsh。

喺普通話嘅演變
-------

徹母喺普通話歸入捲脷音，對應嘅普拼係ch。

喺日文嘅演變
------

無論吳音定漢音，知母都讀た行（[t]／[t͡ʃ]／[t͡s]）。

喺韓文嘅演變
------

喺韓文，二等韻嘅徹母維持塞音，有送氣（ㅌ），如詫讀타，亦有唔送氣（ㄷ），如瞠讀당；三等韻嘅徹母塞擦成ㅊ，如癡讀치。

喺越南文嘅演變
-------

喺越南文，大部分徹母字讀s，有少部分讀tr，聲調上派入陰聲調。

早期中古漢語（切韻音）聲母|  | 全清 | 次清 | 全濁 | 次濁 | 全清 | 全濁 |
| --- | --- | --- | --- | --- | --- | --- |
| 脣音 | 幫 | 滂 | 並 | 明 |  |  |
| 舌音 | 端 | 透 | 定 | 泥 |  |  |
| 知 | 徹 | 澄 | 娘 |  |  |
|  |  |  | 來 |  |  |
| 齒音 | 精 | 清 | 從 |  | 心 | 邪 |
| 莊 | 初 | 崇 |  | 生 | 俟 |
| 章 | 昌 | 常 | 日 | 書 | 船 |
| 牙音 | 見 | 溪 | 羣 | 疑 |  |  |
| 喉音 | 影 |  |  | 云、以 | 曉 | 匣 |
**魁北克教育制度**有學前班、小學、中學、學院、大學。有法文學校同英文學校。有公校又有私校。

教育系統
----

魁北克教育制度| 教育類 | 等級 | 強制性 |
| --- | --- | --- |
| 中學 | 中五 | 一定要讀，除非9月30夠16歲 |
|
| 中四 |
| 中三 |
| 中二 |
| 中一 |
| 小學 | 小六 | 一定要讀 |
| 小五 |
| 小四 |
| 小三 |
| 小二 |
| 小一 |
| 幼稚園 | 幼稚園二 | 隨便 |
| 幼稚園一 |

學齡
--

淨係計9月30號嘅足歲，法律上，6歲至15歲啲人一定要讀書，9月30夠16歲啲人可以自願退學。

語文
--

學前班學生、小學生、中學生必須讀法文學校，除非學生嘅爹或者媽咪喺加拿大讀過英文學校。學院學生同埋大學生可以讀法文或者英文。

學前班
---

喺法文學校，學前班冇英文堂，喺英文學校，學前班冇法文堂。有幼稚園1（prématernelle）同幼稚園2（maternelle），讀幼稚園1必須喺9月30號夠4歲，讀幼稚園2必須喺9月30號夠5歲，幼稚園1係讀半日（淨係喺朝早或者淨係喺晏晝），幼稚園2係讀全日。學前班係喺啲小學校入便。原則上幼稚園1同幼稚園2都冇留班制度，不過幼稚園2可以破例留一次班。學前班唔係必須讀嘅。

小學
--

讀小學嘅第1年，必須喺9月30號夠6歲。小學有6個年級。喺法文學校，小學每個年級都有英文堂，喺英文學校，小學每個年級都有法文堂。如果啲學生做錯太多功課、考試唔合格，曠課太多次、或者讀半日，下年就要留班，超齡（9月30號夠13歲）嗰年可以破例留一次6年班。

中學
--

最細個讀中學嗰年嘅9月30號必須夠12歲。中學有5個年級。喺法文學校，中學每個年級都有英文堂，喺英文學校，中學每個年級都有法文堂。如果啲學生做錯太多功課、考試唔合格，曠課太多次、或者讀半日，下年就要留班，原則上最多留一次班。9月30號夠16歲啲人可以自願退學。喺大人學校嘅中學，最早讀都要16歲，每兩個月讀一級，如果考試唔合格就要考多次。

職業預科
----

職業預科係預科畀啲自閉症學生讀，職業預科係喺某啲中學校入便，但係唔係間間中學校入便都有，最細個讀嗰年嘅9月30號必須夠15歲，呢種預科有實習。職業預科有3個年級。如果啲學生成個學年都搭學校巴士去返學、操行太差、或者偷雞咗太多實習，下年就留班，但係就算啲學生一啲都冇偷雞過實習、自己搭城市巴士去返學、又操行好好，下年都可以自願留班。超咗齡嗰年（9月30號夠21歲嗰年）淨係可以破例留3年班留一次，但係如果超齡之前冇升3年班，超咗齡嗰年唔可以破例繼續讀，淨係可以讀大人學校或者退學。

普通教育與職業教育學院
-----------

普通教育與職業教育學院係一種學院。大學預科班有3個年級，技巧班有2個年級。喺法文學院，每個年級都有英文堂，喺英文學院，每個年級都有法文堂。最細個讀嗰年嘅9月30號必須夠17歲。如果啲學生曠課太多次，下年就要留班。

大學
--

最細個讀大學嗰年嘅9月30號必須夠20歲。有3個年級。有實習。喺法文大學，每個年級都有英文堂，喺英文大學，每個年級都有法文堂。如果啲學生曠課太多次，下年就要留班。
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
黃色部份係曹魏領土
**魏**（粵拼：ngai6），或者叫**魏國**（ngai6 gwok3），因皇帝姓曹，又叫**曹魏**（cou4 ngai6），係曾經存在喺中國北方嘅國家。曹魏盤據中國嘅北方一帶，同割據喺蜀地嘅蜀漢，同埋南方嘅東吳，並稱為三國。喺三國之中，魏嘅國力最勁，擁有大概三百萬平方公里嘅國土，人口超過六百萬。

歷史
--

### 曹操霸府

曹操喺東漢末期迎接皇帝劉協之後，掌握大權。打敗袁紹同輸咗赤壁之戰之後就響北方準備建國。後來劉協封權臣曹操做魏公，後尾又封做魏王，魏國由此奠基。

### 曹丕建國

曹操個仔曹丕喺曹操死後繼位，佢成功逼到獻帝禪讓畀自己，建立魏。之後一直同蜀地漢、南嘅吳拉鋸。

### 司馬奪權

魏國政權喺高平陵之變後由司馬懿把持。司馬懿死後由佢亞仔司馬師、司馬昭鞏固，皇室大權旁落。司馬昭入蜀滅漢。到咗司馬炎嗰陣，佢用返曹丕篡漢嘅方法篡魏，迫曹奐交出帝位，以晉代魏，兼且呑吳，統一埋全中國。

軍事
--

經濟
--

文化
--

皇帝
--

**三國曹魏君主同年號**| 廟號 | 諡號 | 君主名 | 在世時間 | 年號 | 年期 | 陵墓 |
| --- | --- | --- | --- | --- | --- | --- |
| － | 高皇帝（世祖追諡） | 曹騰 | － | － | － | － |
| － | 太皇帝（世祖追諡） | 曹嵩 | ？－193年 | － | － | － |
| 太祖（世祖追諡） | 武皇帝（世祖追諡） | 曹操 | 155年－220年 | － | － | 高陵 |
| 高祖（世祖） | 文皇帝 | 曹丕 | 187年－226年 | 黃初 | 220年－226年 | 首陽陵 |
| 烈祖 | 明皇帝 | 曹叡 | 205年－239年 | 太和 | 227年－233年 | 高平陵 |
| 青龍 | 233年－237年 |
| 景初 | 237年－239年 |
| 無 | 無 | 曹芳 | 239年－254年 | 正始 | 240年－249年 | － |
| 嘉平 | 249年－254年 |
| 無 | 無 | 曹髦 | 254年－260年 | 正元 | 254年－256年 | － |
| 甘露 | 256年－260年 |
| 無 | 元皇帝 | 曹奐 | 260年－265年 | 景元 | 260年－264年 | － |
| 鹹熙 | 264年-265年 | － |

參考
--

### 引用

1. ↑  《中國歷代疆域面積考》：景初三年（262年）曹魏國土面積約291萬平方公里，景元五年（264年）曹魏滅蜀漢，國土面積達397萬平方公里。
**大漢山國家公園**（馬來話：**Taman Negara**）係馬來西亞半島上面一個國家公園，喺1938年至1939年成立，當時叫做**佐治五世國家公園**。馬來西亞獨立之後，改名做「國家公園」，因大漢山座落喺呢度，所以別名**大漢山國家公園**。呢個公園佔地4,343平方公里，擁有世界上最古老嘅熱帶雨林。

大漢山國家公園坐落喺彭亨、吉蘭丹同登嘉樓三個州屬交界處，分屬三州管轄，各地分別遵循所屬州嘅法律，其中彭亨所佔部份最大，一共2,477平方公里；吉蘭丹部份佔1,043平方公里；登嘉樓部份佔853平方公里。

公園地處大漢山脈之中，呢個地方熱帶雨林已經有一億三千萬年歷史，大約喺白堊紀時已經形成，比剛果同亞馬遜熱帶雨林仲要古老，所以呢度嘅生物多樣性相當豐富。

大漢山國家公園嘅生態景觀已經成為馬來西亞出名嘅旅遊項目。公園入面好多地方都係地質學同生物學景點。大漢山係西馬最高峰，公園入面仲存在好多珍貴稀有品種動物，例如馬來亞虎、食蟹猴、蘇門答臘犀牛、大眼斑雉、紅原雞、印度野牛同亞洲象等。特別係極其稀少嘅鳳冠孔雀雉呢度都有。大漢河（Sungai Tahan）亦係瀕危物種吉羅魚（*Tor tambroides*）嘅保護地。

瓜拉大漢（公園彭亨區總部所在地）附近仲有其他景點，包括冠層天橋、耳洞（Gua Telinga）、Lata Berkoh瀑布等。

所有去大漢山國家公園嘅遊客都必須得到野生生物及國家公園局嘅許可。

畀樹層覆蓋住嘅走道

參考
--

1. ↑  〈存檔副本〉. 原先內容歸檔喺2009-09-01. 喺2011-06-10搵到.
2. ↑  〈存檔副本〉. 原先內容歸檔喺2009-08-12. 喺2011-06-10搵到.
3. ↑  大漢山國家公園 互聯網檔案館嘅歸檔，歸檔日期2012-02-29.．馬來西亞旅遊促進局，2012-2-23 （簡體中文）

|  |  |
| --- | --- |
| 權威控制 | 
* VIAF: 315528435
* LCCN: sh98007069
* GND: 7563557-4

 |
**威翠花園斬人兇殺案**發生響2016年7月31號晏晝威翠花園C座十六樓一個單位。

背景
--

司警披露詳細案情話，死者一家同疑兇過去幾年，因為走廊雜物攞放同噪音問題，已經發生多次拗撬，警察亦曾經介入調停冇效，疑犯就響自己屋企門口出面裝咗閉路電視睇實佢哋。案發嗰日朝早，疑犯放工返屋企嗰時，響走廊見到死者細仔，死者細仔唔妥鄭男掘實佢，所以掘返佢轉頭之後就開始拗咬，唔排除鄭男知到對方係警察，加上對手後生強壯，唔敢同佢正面對峙，懷恨在心返翻屋企飲酒計劃報仇，之後佢就響屋企透過閉路電視睇實死者一家有咩動靜，重準備咗兩張連柄長一呎左右嘅斬肉刀。直到晏晝兩點，疑犯發現死者屋企鐵閘開咗，就趁機雙手攞刀衝入單位，對死者同佢嗰細仔狂斬，期間死者同兇徒糾纏期間身中七刀，兩邊面、頸部、心口同手都有長三到廿六厘米嘅刀傷，其中心口嘅傷口去到廿六厘米，死者老婆見到噉嘅情況立即走出單位同隔離屋求助，期間打鬥聲嘈醒咗響房瞓緊覺嘅死者大仔，兩兄弟合力將疑犯制服。細仔同大仔制服疑犯期間細仔頸同心口受傷，疑犯身上後腦同左手手指亦有刀傷。消防員到場嗰時已經發現佢意識唔清醒，最終去到同日晏晝三點廿分傷重不治，而細仔情況穩定要留院觀察。另外現場亦有一個女人受驚要送院治理。

涉事人
---

### 斬人

司警表示，斬人疑犯姓鄭，五十二歲，澳門居民，中等身高，身材結實，做凍肉公司雜工，同老婆連埋個女一齊住，同死者一家係隔離屋關係。

### 被斬

被斬死嘅男人複姓歐陽，五十九歲，澳門居民，同女婆連埋一對仔一齊住。

事件中受傷嘅細仔廿三歲，2016年入職治安警察局，目前被派到海島警務廳做嘢。

幫手制服疑犯嘅大仔都係做治安警。

後續
--

### 治安警察局

治安警強烈讉責暴力行為，對警員親人死咗表示沉痛哀悼同致深切慰問，會盡力支援受傷警察嘅屋企人。

### 司法警察局

疑犯由司警局人員拉咗。案件懷疑涉及鄰里糾紛，司警進一步調查之後以涉嫌殺人、殺人未遂同禁用武器，移送檢察院處理，全部控罪加埋最高要坐三十年監。

### 社會工作局

社會工作局話，根據資料事件入面兩個家庭成員從來都冇接受過社工局服務，事件發生之後即刻啟動廿四小時緊急支援服務，派員支援受事件影響嘅兩個家庭，包括提供緊急情緒支援服務。另外，會以個案管理模式，繼續協調資源，為受影響家庭提供心理治療服務、哀傷輔導同協助處理喪葬事宜之類，協助有關家庭成員響創傷事件入面好返，返翻平時生活。

攷
-

1. 1 2 3 4 5 6  （繁體中文）男子疑不滿鄰居不友善目光行兇，力報，響2016年8月1號搵到
2. 1 2 3 4 5 6  （繁體中文）一個目光對峙竟挑發殺機，力報，響2016年8月2號搵到
3. 1 2 3 4 5 6  （繁體中文）筷子基威翠發生兇殺案 一休班警其父被鄰居斬死 互聯網檔案館嘅歸檔，歸檔日期2020年3月16號，.，愛瞞報道，響2016年7月31號搵到
4. ↑  （繁體中文）社工局多元服務助「拆彈」，力報，響2016年8月2號搵到
**瀕危語言**pan4 ngai4 jyu5 jin4係指「講嘅人越嚟越少，就嚟會唔存在」嘅語言。

語言瀕危程度嘅鑒定
---------

喺語言學度重未有鑒定語言瀕危程度嘅統一方法。標準有好多，例如2000年2月喺德國古龍開嘅瀕危語言學會議，會員一致通過將語言按現狀分7級：

1. 安全嘅語言：前景好好，講嘅所有人包埋細路仔都學同用嘅話。
2. 穩定但係受威脅嘅語言：講嘅所有人包埋細路仔都學同用嘅話，不過總體好少人用。
3. 畀人侵蝕緊嘅語言：講嘅人中有啲人講咗第隻話，凈低啲重用緊呢門語言。
4. 瀕危語言：用嘅人都响20歲打上，而啲細路仔就唔再學同用嘅話。
5. 嚴重瀕危語言：用嘅人都响40歲打上，啲細路同後生唔再學同用嘅話。
6. 就嚟冇嘅語言：得少數70歲打上嘅老人家重用，而其他人幾乎都唔講嘅話。
7. 滅絕咗嘅語言：冇晒人講嘅話。

喺中國最典型嘅瀕危語言係滿洲話，因為滿族人响辛亥革命之後逐漸用中文，而家識滿洲話嘅就得返黑龍江省黑河市、富裕縣少數邊緣村鎮嘅七老八十同部份語言學家，而識寫滿文嘅更少之又少。

有啲語言，雖然有成萬人講，但係依然會畀人定為瀕危語言，因為嗰啲話而家越嚟越少後生同細路會視之爲母語/第一語言，例如漢語系個別弱勢語言。

相比之下，喺文明邊緣嘅一啲語言，雖然講嘅人數唔過百，但係因為所有識講嘅人，包括後生同細路都重會視之為主要乃至唯一嘅溝通語，所以呢一個語言嘅前景依然光明。

造成語言瀕危嘅緣由
---------

一般嚟講，瀕危語言係啲冇咗國家形態嘅少數民族嘅話或者係地區語言。

造成瀕危嘅原因有好多，有外部亦有內部。外部嘅好似講嘅人少而且唔集中、族群分化、民族融合、社會轉型呢啲。內部因素好似自身就弱勢或者冇書面化、自身嘅缺陷好似詞彙同語法滿足唔到社會複雜交流嘅需要。

喺而家嘅全球化嘅情況下，訊息全球化同唔對路嘅語言政策更加助長強勢語言興旺同弱勢語言消亡。

另外呢個亦都同母語人群對自己母語嘅忠誠度問題有拏褦，有啲地方嘅人一旦佢母語畀強勢語言威脅就會奮起反抗爭取權益，而有啲地方嘅人反而就自願放棄母語。

因為社會、歷史唔同，語言自身特點唔同，令啲語言嘅瀕危原因都唔同。

語言多樣性現狀
-------

### 全球範圍

全球家下經已有超過750隻話冇咗，好多話得番好少嘅母語人士。聯合國估計，目前世界現存語言當中，有一半嘅話唔夠一萬人用，四分一嘅話唔夠一千人用。除非有效搶救，如果唔係一個世紀之內呢啲話（至少3000種）會冇咗。

### 中國

而家中國少數民族嘅話嘅多樣性受到好大威脅。比如，塔塔爾族大概5000人，識講本族話嘅唔夠1000人；赫哲話得十幾個60歲以上嘅老人識講；阿昌族一個分支嘅人講嘅仙島話得百零人講；重有土家文、仫佬文都係瀕危語言。官方話中國有120種少數民族話，得50幾種有字，實質上得22種係實際用到佢啲字啫。冇字嘅語言，講嘅人少於萬人，凈喺老人嘅山歌、古仔中流傳，實質就嚟冇。

漢語方言中，因為1980年代之後人口流動好大，有好多話受到外來人口同強勢語言嘅衝擊，重有啲係推普過度造成本土語言衰亡，比如金華、南寧、福州、海口。

關於語言瀕危嘅觀點
---------

關於語言多樣性嘅減弱，啲人有兩派觀點。

第一種係認為語言多樣性嘅減弱帶嚟無可估計嘅損失，破壞文化生態嘅多樣性，令佢背後所承傳嘅文化冇咗載體，因此要不惜一切挽救返佢哋，理由有：

* 呢啲就嚟冇嘅話能夠為語言學家同認知學家、哲學家提供研究人類思維嘅寶貴資料。
* 本土語言係本土文化嘅唯一載體。
* 語言能夠幫人理解人類歷史。

而另一種觀點認為少噉啲語言唔可惜，而且要鼓勵，因為少啲語言減少間隔，使啲人更輕鬆徹底交流，慳番翻譯成本。

復興瀕危語言
------

有兩個方法，語言檔案編制同語言復興。前者係將一門語言嘅文法、詞彙、句法、民間文學用語言學嘅方式完整記低；後者係用政治、媒體、教育手段增加呢門語言嘅使用者。

語言復興可以復興瀕危語言之外，重可以令死語返生，最有名嘅例子係希伯來話嘅復活。

參考
--
唔好同**金雪炫**同**金錢松**搞亂。

**金雪松**（韓文：**김설송**，1974年12月30號—）係北韓已故最高領導人金正日同第三任老婆金英淑嘅囡、現任最高領導人金正恩嘅同父異母家姐，有一位同母妹妹金春松。

早年生活
----

金雪松喺金正日同金英淑結婚之後第二年出世，由阿爺金日成親自起名「雪松」。據一名任職過高層嘅脫北者所講，金雪松身高165公分，高鼻大眼，頭髮長到腰，聰明靚女。

金雪松喺阿爸嘅母校金日成綜合大學畢業，同阿爸一樣主修政治經濟學科。而佢本身嘅藝術同文學修養都好高。

據南韓情報部門調查所知，金雪松試過喺2005年秋天以留學生身份逗留法國。

政治活動
----

金雪松自大學畢業後，曾被安排到朝鮮勞動黨中央委員會宣傳鼓動部負責文學領域工作，重幫金正日喺上傳到宣傳鼓動部嘅文學作品上面代筆簽名。

自1990年代尾開始，金雪松負責金正日嘅隨行保安同埋日程編排。佢着住有中校肩章嘅軍服，陪金正日出去視察軍隊、巡察地方工廠同企業、出席國務活動等。2002年跟過金正日訪問俄羅斯遠東地區。

由於金雪松長年跟喺阿爸左右，幾得阿爸鍾意。金正日曾經唔止一次對人話個囡「有頭腦、有能力」，有好多地方似佢自己。

### 同金正恩嘅關係

2011年12月金正日死後，英國《每日電訊報》有評論認為，由於繼承人金正恩嘅經驗重淺，金雪松可能會同姑丈張成澤（朝鮮前國防委員會副委員長）、同父異母阿哥金正男進行權力鬥爭。2013年亦有報導話隨住異母妹妹金與正（金正恩同父母胞妹）受重用，直接負責金正恩參加嘅所有活動，金雪松同老公申福男（音譯）已經被調至其他支援崗位。

但係有另外嘅意見認為金雪松同金正恩嘅關係並唔係好似之前推測咁敵對或者冷淡，相反兩者關係好密切。美國海軍分析中心國際關係局局長高斯喺2014年6月10號接受自由亞洲電台訪問時話，佢認為金雪松可能做徂金正恩嘅核心顧問，喺政權入面控制情報脈絡嘅核心地位。而且金與正係由金雪松負責培訓成為佢嘅職務嘅接班人。另外，韓國在野黨新政治民主聯合國會議員洪翼杓喺2013年引述中國嘅朝鮮消息人士話，金雪松同老公曾主導肅清姑丈張成澤嘅行動。

攷
-

1. 1 2 3 4 5 6  "Kim Jong-Il's Daughter Serves as His Secretary". The Seoul Times.
2. 1 2 3  〈金正日女掌父保安〉. 太陽報 (香港). 2006年2月26號.
3. 1 2  〈长相高贵气质佳 鲜为人知的金正日长女金雪松〉. 中華網. 2009年6月23號. 原著喺2009年7月27號歸檔. 喺2018年2月13號搵到.
4. ↑  〈英媒：金正恩身边现三派权力斗争〉. 朝鮮日報. 2011年12月22號.
5. ↑  KJI Youngest Daughter Working as Events Manager for KJU 互聯網檔案館嘅歸檔，歸檔日期2013-12-22. North Korea Leadership Watch, 2013年6月22號
6. ↑  同父異母姐金雪松接替姑姑輔政 傳金正恩再提拔嫡系 互聯網檔案館嘅歸檔，歸檔日期2015-04-09.，星島日報加拿大版，2014年6月13號
7. ↑  金正恩妻姊妹成權力核心「三人幫」 互聯網檔案館嘅歸檔，歸檔日期2015年4月9號，.，成報，2014年11月29號
**德里克公式**（**Drake equation**）係天體生物學上一條出名嘅公式，用數學方程式嘅方法概括咗一柞因素，俾人攞嚟計地球嘅人類會接觸到有智慧外星生命嘅機會率：

{\displaystyle N=R\_{\*}\cdot f\_{\mathrm {p} }\cdot n\_{\mathrm {e} }\cdot f\_{\mathrm {l} }\cdot f\_{\mathrm {i} }\cdot f\_{\mathrm {c} }\cdot L}，當中
*N* = 銀河系當中有可能同人通訊嘅文明嘅數量；
*R*∗ = 銀河系當中恆星產生嘅率（呢個數字極大）
*f*p = 一粒恆星會有行星嘅機會率
*n*e = 每粒有行星嘅恆星平均有幾多粒能夠容納生命嘅行星
*f*l = 一粒能夠容納生命嘅行星有幾大機會會真係有生命出現
*f*i = 一粒有生命嘅行星有幾大機會會有有智能嘅生命出現，並且出現文明
*f*c = 一個文明有幾大機會會開發到能夠向太空傳達資訊嘅科技
*L* = 一個高科技文明將可探測嘅訊號傳去太空所需嘅時間

睇埋
--

* 外星生命

攷
-

1. ↑  Burchell, M.J. (2006). "W(h)ither the Drake equation?". *International Journal of Astrobiology*. 5 (3): 243–250.
2. ↑  Vakoch, Douglas A.; Dowd, Matthew F. eds. (2015). *The Drake Equation: Estimating the Prevalence of Extraterrestrial Life Through the Ages*. Cambridge, UK: Cambridge University Press.
薄扶林村
**薄扶林**（粵拼：bok6\*3 fu4\*6 lam4 ；英文：**Pokfulam**或**Pok Fu Lam**，早年有**Pokefulum**），《香港雜記》叫**百步林**，係香港一地，亦係一村，喺香港島爐峯峽向西南打落嘅谷口處。薄扶林西面係大口灣（讀環），今爲數碼港。薄扶林有薄扶林水塘，係香港首個水塘。

薄扶林主要有薄扶林道出入，南通鷄籠灣、香港仔，北通西營盤。

地理
--

薄扶林水塘。壩下爲薄扶林村。幅圖上面嘅高樓係置富花園
薄扶林，喺大口灣西岸山腰一平地。薄扶林到爐峯峽，係一谷。薄扶林係谷口平地，谷有涌，由諸峯集水。峯有北便扯旗山，東嘅奇力山同歌賦山。英人在谷中起咗薄扶林水塘。涌過薄扶林，向南流入瀑布灣，係舊日船隻汲水之處。而佢東面奇力山而南，係鷄籠灣（讀環），又叫奇力灣。

薄扶林水塘一帶山林，香港政府列爲薄扶林郊野公園。

歷史
--

薄扶林平地有村，叫薄扶林，又叫薄扶林村。舊時涌兩邊有好多田地，家下附近仍有人務農。英人一八四一年宣佈統治時，薄扶林村經已有人住。無耐英人開路由裙帶路到香港仔，當中由西營盤到鷄龍灣，後尾畀名叫薄扶林道，而鷄龍灣到石排灣，叫石排灣道。條路今日仍留有零散嘅里程碑。

無耐，香港政府見香港人多，水唔够用，就喺薄扶林起水塘，叫薄扶林水塘。佢係香港首個水塘。之不過無耐，香港政府分期喺大潭𡰪起大潭水塘，水量遠超薄扶林水塘。薄扶林水塘只係備用。

之後牛奶公司睇中薄扶林，喺度養乳牛，賣牛奶，供香港之用。

屋宇
--

薄扶林村同置富花園
薄扶林村有好多寮仔。薄扶林村向薄扶林水塘行，有零散屋宇，好似牛奶公司宿舍、薄扶林公眾騎術學校、香港傷健協會薄扶林傷健營、香港大學舍堂之一嘅大學堂等。村東過薄扶林道，有伯大尼，家下係香港演藝學院一樓、有牛奶公司牛欄，家下係惠康劇院，重有薄扶林技能訓練中心、中華廚藝學院。

薄扶林一帶嘅屋宇，都沿薄扶林道起。

薄扶林村以南，有置富花園同薄扶林花園，都係私人屋邨。南已入鷄籠灣境，有薄扶林消防局、薄扶林救護站。再南面有華富邨等。

薄扶林村以北，就有零散屋宇，散佈薄扶林道兩邊。當中有香港大學嘅宿舍、心光盲人學校。瑪麗醫院係薄扶林頭，不過查實喺沙灣對上，可謂沙灣之境。下面有香港大學醫學院，更近沙灣。

薄扶林向西，山下有域多利道，已近大口灣境，有屋苑碧瑤灣。再落係大口灣，經已填平，岸綫填到直一直。起咗數碼港同貝沙灣。

街道
--

道有薄扶林道同域多利道，由港島北到南。而薄扶林水塘道，可上爐峯峽。

香港政府計劃過起四號幹線，當中堅尼地城到香港仔段經大口灣。

公共交通
----

* 巴士
* 小巴

註
-

1. ↑  讀「駁輔林」，「薄」讀中入聲，「扶」讀陰去聲

參攷
--

書
* 《弢園文錄外編·香港略論》；王韜喺1865年作，描寫19世紀中香港狀況。 ISBN 7-5348-1710-2
* 王韬：《漫遊隨錄圖記·香海羈蹤》ISBN 7-80603-956-2
* 王韬：《漫遊隨錄圖記·物外清游》ISBN 7-80603-956-2

睇埋
--

* 沙灣
* 鋼綫灣

|  |  |
| --- | --- |
|  | 維基同享有多媒體嘅嘢：**Pok Fu Lam** |
**出雲號護衞艦**（日文：**いずも**；**DDH-183**），係日本海上自衞隊第七艘直昇機護衞艦，又係出雲級直升機護衞艦嘅一號艦。

名
-

出雲號嘅名繼承大日本帝國海軍嘅出雲級裝甲巡洋艦一號艦「出雲」，而呢個名又源自令制國制度時代嘅出雲國（今日嘅島根縣東部）。

海上自衞隊原本打算按照慣例，沿用前海軍名艦將新艦改名做「長門」（ながと），但因為長門係日本首相安倍晉三故鄉山口縣嘅舊地名，為咗費事俾人誤會右傾而刺激到中國，所以最後選擇用島根縣舊地名「出雲」命名。

史
-

出雲號係根據日本防衞省嘅《2011年中期防衞力整備計劃》預定生產搭載直升機嘅護衞艦，由IHI海洋聯合橫濱工廠負責整，響2012年1月27號動工。

2013年8月6號，出雲號響日本神奈川縣橫濱市舉行下水禮，預計響2015年3月正式服役。

評價
--

新華網話出雲號係日本嘅「第三艘準航母」，批評日本係規避唔可以擁有航母嘅限制，亦有都有中韓媒體質疑日本揀廣島原爆紀念日搞下水禮可能脫離現咗和平憲法；日本防衞省回應話「雖然艦上甲板可以提供F-35B戰機垂直起降，不過因為有違『專守防衞』嘅政策，我哋無考慮用出雲護衞艦進行戰機升降，所以出雲號並唔係『攻擊型航空母艦』。」對於揀響嗰日搞下水禮，海上自衞隊解釋話係因為嗰日大潮而且係吉日，同廣島原爆紀念日無關。

有評論認為，出雲號只係日本對中國近期發起嘅軍備競賽所作嘅互相牽制，軍備、使用狀況等等嘅資料都有好大透明度，同時出雲號可以加強人員同物資輸送能力，提高大型救災行動嘅效率。

參考
--

1. 1 2  〈日直升機航母出雲號下水〉. 原著喺2013-12-12歸檔. 喺2013-12-09搵到.
2. ↑  新華網 (2013-08-06). 〈日本"出雲"號直升機航母舉行下水儀式〉. 原著喺2013-12-14歸檔. 喺2013-08-07搵到.
3. ↑  〈日直升機航母出雲號下水 2015年服役〉. 自由時報. 原著喺2013-08-11歸檔. 喺2013-12-09搵到.
4. ↑  "Japan: The Izumo Warship and Regional Security". 2013-08-19. 喺2013-11-30搵到.
5. ↑  "Is It a Duck? Is It an Aircraft Carrier? No! It's Japan's 'Helicopter Destroyer'". 喺2013-11-30搵到.
6. ↑  "Japan unveils 'largest warship' since World War II". 2013-08-06. 喺2013-11-30搵到.
座標: 23°6′37.25″N 113°18′0.69″E﻿ / ﻿23.1103472°N 113.3001917°E﻿ / 23.1103472; 113.3001917

星海音樂廳
**星海音樂廳**（粵拼：sing1 hoi2 jam1 ngok6 teng1）（英文：**Xinghai Concert Hall**）係中國廣東省廣州市嘅其中一間大型嘅音樂廳。呢間樂廳喺越秀區二沙島度，1998年3月3號起好，1998年6月13號正式開放。而家係中國內地規模最大、設備最先進嘅多功能國際音樂廳。

名
-

內文：冼星海
呢間樂廳係為咗紀念喺中華民國時期、廣東出身嘅出名音樂家——冼星海而起嘅名。

場館
--

* 佔地面積：14000平方米
* 建築面積：18000平方米
* 1979個座位嘅演奏廳
交響樂演奏廳：1518個
室内樂演奏廳：461座
* 100個座位嘅視聽欣賞室
* 4800平方米嘅音樂文化廣場

建築設施
----

### 交響樂演奏廳

星海音樂廳入面嘅交響樂演奏廳
交響樂演奏大廳係音樂廳嘅主體，佢重係家陣中國內地最大嘅純自然聲演奏廳。喺綜合聲學指標方面，係達到國際一流嘅專業交響樂廳標準，同時重結合咗呢個廳嘅規模而設計；而觀眾席方面，就好似個山谷嘅梯田噉，有堂座、廂座、樓座同廊座，挾埋一共有1500個座位，雖然話唔同座位，角度都有唔同，但係去到邊個座位都好，收到嘅音頻都係基本一樣嘅，而且混響嘅時間凈係得1.8秒。廳堂嘅跨度有80米，喺大廳頂重吊住卌幾隻玻璃鋼調音體；喺舞臺嘅正上面，重有喺捷克引入嚟嘅管風琴，佢重係而家成個東南亞入面，最大嘅巨型管風琴。而個管風琴有40噸重、闊14米、高9米、深5米，差唔多有3層樓咁高。入面重有成7000條樂管響度，既有金屬管，又有木製管；而最大嘅樂管重可以畀一個成年人鑽入去；而最細嘅重幼過支筷子，而佢嘅演奏效果方面，同一支大型交響樂隊差唔多。

注意，星海音樂廳入面係會屏蔽嗮所有嘅手機信號，喺演出嗰陣，主辦單位就會撳掣來屏蔽。

### 室內樂演奏廳

室內樂演奏廳係有國際水準嘅演奏廳，而呢個廳嘅牆度裝咗一條有多種模式調節嘅幕簾同29部吸音轉體，重有演奏台、音控室、放映室、休息廳等設施，由於呢個廳係通過電腦來調節室內嘅聲學性質，所以佢唔單止可以用喺室內嚟搞室內樂、重奏、獨奏、獨唱外，重可以辦單、雙、三人舞演出、獨幕劇表演等好多種唔同樣嘅演出以及音樂講座、播電影呢啲噉嘅嘢。而呢間廳入面有460個座位咁多。

### 音樂錄音室

星海音樂廳嘅音樂錄音室係華南地區第一間、亦係目前爲止唯一一間48聲軌道嘅數字錄音室。佢有分期分軌錄音嘅強吸聲錄音棚，可以針對演奏廳入面嘅自然混響聲場、來錄低聲樂或器樂嘅現場實況，入面重有DVW四訊道數位現場錄影系統同埋數位非線性嘅電視編輯系統，可以喺現場度整DVD同埋VCD、CD。

### 圖書資料中心

星海音樂廳嘅音樂圖書資料中心係結合咗視、聽、讀呢三種服務功能嘅專業音樂圖書館，佢嘅主要任務係收集啲世界音樂資料、以及國際音樂信息；重提供埋信息諮詢服務。佢重收藏咗世界優秀音樂作品嘅音像資料、樂譜同埋相關嘅音樂書刊，演出劇嘅珍藏紀念品。

樂器
--

為咗滿足世界級嘅交響樂團同演奏家嘅表演，星海音樂廳重配置咗兩部喺德國出嘅Steinway鋼琴、兩部奧地利出嘅Bosendorfer鋼琴、一部日本出嘅Yamaha鋼琴、以及美國出嘅一部馬蓮巴琴、一部豎琴同一套定音鼓。

出面網頁
----

|  |  |
| --- | --- |
|  | 維基同享有多媒體嘅嘢：**Xinghai Concert Hall** |

* 星海音樂廳官方網站
* 星海音樂廳建筑與設施介紹
* 星海音樂廳的歷史
* 廣州星海音樂廳——琴韻悠揚響羊城
座標: 49°16′49″N 123°05′31″W﻿ / ﻿49.2804°N 123.09195°W﻿ / 49.2804; -123.09195
**溫哥華中文圖書館**（英文：**Chinese Community Library Services Association**，縮寫：CCLSA）喺加拿大卑詩省溫哥華士達孔拿，1972年建立，係北美洲唯一嘅非牟利中文社區圖書館，所有嘅圖書館員都係義工。溫哥華中文圖書館係加拿大華人社區嘅資料中心，華人讀者嘅閱讀及資訊需要，保存加拿大華人歷史紀錄、學習同研究，推廣中國語文同埋中華文化，加強中西文化交流同埋族裔和諧。

歷史
--

1972年2月，創辦人理事兼館長鄭景元（Allan Cheng）喺政府資助畀士達孔拿社區嘅整治輔助金嘅幫助下，成立溫哥華中文圖書館服務會。呢筆社區整治輔助金嘅用途係要美化並維護社區環境，而同時成為咗中文圖書館建設初期嘅理念。

圖書館喺1972年開辦時只係一個服務士達孔拿區（Strathcona）嘅小型閱覽室（Chinese Reading Room）。經歷多年，已經發展成為一間社區圖書館（Chinese Community Library） 。

圖書館原址喺Hawks Avenue附近。過咗1972年夏天，圖書館得到Local Initiative Program嘅資助，辦公室搬咗去東片打街（East Pender St) 717號，1979年再搬到東片打街591號現址。

藏書
--

圖書館藏有中文圖書近4萬冊，內容涵蓋各個方面，尤以文學作品著稱。本地主要華人報紙，兩岸三地中文期刊，重有錄音帶，錄影帶，CD以及DVD等聲像資料，線裝書等。同時設有中國語文學習庫同埋華人歷史資料室，大部份嘅書同埋影音材料，都嚟自支持者嘅捐贈。

該館設立嘅中文報摘資料庫剪輯錄入咗地頭主要華文報章，重包括自1997年以嚟嘅華人新聞、社團消息同相關事件等，現有數據42,000幾條，為咗了解、回顧同埋研究本地華社嘅歷史發展。

文化活動
----

溫哥華中文圖書館2018講故事比賽麗晶廣場前議員李燦明發表演講
受到連年以來地方政府嘅忽視，當時嘅士達孔拿社區亦急迫渴望援助。圖書館嘅早期目標：

* 免費提供人力資源，幫助社區居民修整家園
* 為社區民眾提供圖樣設計及描繪服務
* 幫助社區居民填表向建築管理部門提出必要嘅申請單
* 提供一個閱覽室畀大家用嚟閱讀中文報紙雜誌，小說同埋中國文學
* 提供一個社區服務中心嚟協調鄰坊
* 教育及交際方面嘅需求

随住時代進展，圖書館嘅目標亦漸漸從有形嘅房屋建設整修，轉移到無形嘅文化及康樂服務活動。服務隨之增加咗下列嘅内容：

* 圖書館外展服務
* 圖書義賣
* 兒童故事時間同埋其他娛樂及教育性嘅活動
* 各類為青少年或家庭所舉辦嘅活動課程
* 語言教學課程（廣東話同埋普通話）
* 中文教導電腦，手機以及繪畫課程
* 講故事同埋作文比賽
* 耆英導向嘅多類型節目以及各種其他活動

中文圖書館每年舉辦各種文化活動以推廣中華文化，例如每年春天嘅兒童講故仔比賽，以及冬天嘅學生中文作文比賽。

參考
--

1. 1 2 3  〈圖書館館史〉. 2002-08-24. 原先內容歸檔喺2002-08-24. 喺2018-07-05搵到.
2. ↑  〈圖書館簡介〉. 2002-08-24. 歸檔時間2002-08-24. 喺2018-07-05搵到. `{{cite web}}`: Cite has empty unknown parameter: `|dead-url=` (help)CS1 maint: bot: original URL status unknown (link)
3. ↑  〈溫哥華中文圖書館主頁〉. 原著喺2020年11月29號歸檔. 喺2018年7月5號搵到.
4. ↑  〈海外華人飲水思源　溫哥華中文圖書館薪火傳漢風(2)——中新網〉.

出面網頁
----

* 溫哥華中文圖書館主頁
位於美國明尼蘇達州聖保羅市嘅溫室
**溫室**，又叫**玻璃溫室**或**暖房**，係一座專用嚟種植植物嘅建築物。佢嘅建造物料係玻璃或塑料，溫室會因太陽發出嘅電磁輻射而加熱，令溫室內嘅植物、泥土、空氣等變暖。

玻璃被用作為溫室嘅建造物料係因為佢係唔同光學頻譜嘅其中一種可選性嘅傳輸媒介，而佢嘅另一個作用係可以集中抓住能量，令溫室內嘅植物、空氣變暖。呢啲熱空氣會下沉落地面同防止上升同流動，因此如果例如喺溫室屋頂上只打開一個小窗口，溫室溫度就會顯著下降，呢個原理就好似一個基本嘅自動排氣冷卻系統。起溫室就係可以抓住電磁輻射同防止對流現象。

種植
--

溫室通常會用嚟種植花、蔬菜、生果、煙草植物等，而熊蜂係喺溫室度授粉嘅最佳授粉者。

除煙草以上外，好多蔬菜同花喺冬末春初嘅時候會喺溫室種植，當回暖嘅時候會移植到室外。此外，農夫亦會喺呢個時候喺農貿市場進行買賣嘅。某啲喺溫室度所培養種植嘅特別品種，例如番茄等通常會成為商業產品嘅。

設備
--

溫室嘅密封環境自然會有獨特嘅設備。同室外種植嘅相比，害蟲、疾病、熱量、濕度等完全受到控制，使用灌溉用水代替天然食水。溫室裏其中一個重要嘅條件設備就係光同熱量，特別係喺冬天時溫室所種植嘅熱帶蔬菜。

溫室喺高緯度國家食物供應中嘅重要性逐漸增加，全球最大嘅合成溫室就係位於高緯度地帶嘅加拿大安大略省南部，嗰度有大概200英畝（0.8平方公里）嘅番茄都係喺溫室種嘅。

分類
--

日光溫室（Sunlight greenhouse）
按照JBT 10292-2001嘅定義，係以日光為主要能量來源嘅溫室，一般由透光前坡、外保溫簾（被）、後坡、後牆、山牆同操作間組成。日光溫室係設施栽培領域符合中國國情嘅一項發明創造，具有鮮明嘅中國特色日光溫室嘅最大特點係保溫好、投資低、慳能源，非常適合經濟唔發達嘅農村使用。

總結
--

溫室能夠保護農作物唔受過熱或過凍嘅影響，又可以庇護植物唔受沙塵暴同暴風雪嘅威脅、唔受害蟲嘅侵害。透過溫室度光同溫度嘅控制可以令一啲非耕土地變成可耕土地。

溫室可以令一啲無法喺荒漠或嚴寒地帶種植農作物嘅貧窮飢荒嘅第三世界國家提供溫飽。溶液栽培，一種適合喺溫室使用嘅栽培法，特別適合一啲內陸地區使用。此外，一位加拿大生物學家John Todd研發咗一種技術，令污水轉換成灌溉用水，達到循環再造嘅效用。

參考
--

### 引用

### 書目

* Francesco Pona: *Il Paradiso de' Fiori overo Lo archetipo de' Giardini*, 1622 Angelo Tamo, Verona (a manual of gardening with use greenhouse for make Giardino all'italiana)
* Cunningham, Anne S. (2000). *Crystal palaces : garden conservatories of the United States* Wayback Machine嘅版面存檔備份. Princeton Architectural Press, New York, ISBN 1-56898-242-9
* Lemmon, Kenneth (1963). *The covered garden*. Philadelphia: Dufour. OCLC 6826618.
* Muijzenberg, Erwin W B van den (1980). *A History of Greenhouses*. Wageningen, Netherlands: Institute for Agricultural Engineering. OCLC 7164418. ;
* Vleeschouwer, Olivier de (2001). *Greenhouses and conservatories* Wayback Machine嘅版面存檔備份. Flammarion, Paris, ISBN 2-08-010585-X
* Woods, May; Warren, Arete Swartz (1988). *Glass houses: history of greenhouses, orangeries and conservatories*. London: Aurum Press. ISBN 0-906053-85-4. OCLC 17108422. 原先內容歸檔喺2016-11-23. 喺2016-10-16搵到.
* Valera, D.L.; Belmonte, L.J.; Molina, F.D.; López, A. (2016). Greenhouse agriculture in Almería. A comprehensive techno-economic analysis. Ed. Cajamar Caja Rural. 408pp.
座標: 21°47′43.9″N 109°49′33.3″E﻿ / ﻿21.795528°N 109.825917°E﻿ / 21.795528; 109.825917

中華人民共和國 > 廣西壯族自治區 > 鬱林市 > 博白縣 > **雙旺鎮** 
 呢篇文講鎮。搵緊同名嘅村嘅話，請睇〈**雙旺村**〉。

**雙旺**（粵拼：soeng1 wong6；壯文：**Sanghvang**）係位於中國廣西鬱林博白嘅鎮，喺博白嘅南部。轄區面積110 km²，下轄1個社區、7條村，有120條自然村。鎮政府駐雙旺墟。雙旺喺博白係客家鎮，講新民話。

史
-

雙旺嘅名得自旺泥塘、周旺兩條村，夾埋兩個旺字就叫雙旺。具體歷史係：據傳清宣統二年（1910年），茅坪村嘅龍勝甫遛埋班土匪劫村殺人，搶得嘅物品喺漢塘村（如今雙旺街）擺賣。民國二年（1913年）就設咗個旺泥塘墟。1958年個墟搬到茅坪村右邊，當時呢度屬周旺片（如今周旺村），因而得名雙旺。

民國二十二年（1933年）屬博白縣龍潭區。1949年屬博白縣嘅第四區；1950年同松山鄉合併成第十三區；1955年屬松山區；1958年1月設雙旺鄉。當年8月又同松山鄉合併成松山公社；1961年雙旺獨自拆出成公社。1962年又併入松山區；1968年屬松山公社；1984年屬松山鄉；1986年重新析設雙旺鄉，1996年升做鎮。

經濟
--

雙旺嘅礦產有高嶺土，出產農產品有蔗、菸、荔枝、龍眼、香茅。當地係個墟，週邊村會來趁墟。工業有磚瓦、農具、泥油、發電、礦粉、農機。交通上有馬路接去鬱北公路。

政區
--

雙旺轄1個社區、7條村。

* 社區：雙旺街
* 村：白平、大同、漢和、邦傑、周旺、那青、曾村

攷
-

1. ↑  〈博白縣雙旺鎮人民政府領導簡介〉. 《博白縣政府》. 2019年2月13號. 原著喺2020年5月27號歸檔. 喺2020年5月12號搵到.
2. 1 2 3 4 5 6 7 8 9 10  〈廣西鬱林市博白縣雙旺鎮〉. 《博雅地名網》. 喺2017年12月13號搵到.
3. 1 2 3 4  〈2016年統計用區劃代碼和城鄉劃分代碼：雙旺鎮〉. 《中華人民共和國國家統計局》. 原著喺2017年8月28號歸檔. 喺2017年12月13號搵到.
4. ↑  〈2016年統計用區劃代碼和城鄉劃分代碼：博白縣〉. 《中華人民共和國國家統計局》. 原著喺2017年12月9號歸檔. 喺2017年12月13號搵到.
5. 1 2 3 4 5 6 7 8  〈中國國家地名信息庫〉. 原著喺2019年5月14號歸檔. 喺2019年10月13號搵到.
**酷爸俏媽**（粵拼：huk6 baa1 ciu3 maa1；簡化字：**酷爸俏妈**）係一部由東陽市花兒影視文化有限公司負責出品嘅一部都市愛情喜劇，成部片有40集。呢部篇係專門圍繞3條酷爸俏媽嘅複雜感情糾紛而搞出佢哋喺愛情同家庭入面嘅抉擇同成長，最後話出佢嘅愛情喺邊。呢部篇最先喺2015年2月19號喺紹興電視台新聞綜合頻道首播。而粵語版喺2015年3月11號由廣州電視台綜合頻道首播。

劇情
--

孫大雷喺幾年前同老婆蘇芸離咗婚，而一對仔女就跟住蘇芸走。點知蘇芸突然話去香港做一年嘢先至將啲仔女畀嗮孫大雷嚟睇實。而孫大雷一時冇辦法適應到，諗住走佬，而蘇芸嘅男友——黃新華主動承擔咗照顧細路嘅任務。而黃新華嘅舉動激嬲咗孫大雷，搞到兩個人唔停噉玩「搶細路大戰」。李亦男係北京最正宗嘅土生土長女仔，佢同高小興結咗婚之後喺事業同家庭之間鬧到狗咁滯，搞到又搞「搶仔大戰」。而孫大雷因為成日喺工作嗰邊落力，冇乜時間照顧細路，搞到仔女成日拍埋黃新華嗰邊。而孫大雷嘅諗法俾佢嘅紅顏知己——范黎都失嗮望，搞到跌入前怕鬼後怕狼嘅境界。最後雖然孫大雷重係用咗實際行動嚟救返細路同大家嘅信任，但係公司破咗產。而黃新華嘅女——黃小穎係同孫大雷嘅鬥智鬥勇入面發現咗，佢係一位成日面對承擔責任嘅男人先至互相吸引咗而出咗情感。

而三個老友同時撞正個問題：我哋點做阿爸？而孫大雷喺同佢前妻蘇芸喺離咗婚之後，一直做甩手掌櫃嘅私營業主，甚至重應承咗睇實兩位細路，分別係十二歲嘅女——孫笑同八歲嘅仔——孫曉航。而黃新華發現咗睇落好乖嘅女——黃小穎都有考慮到自己嘅將來發展。原先高小興諗住過幾年再攞返啲細路，點知佢冇乜防備嗰陣，俾老婆李亦男話有咗細路各位單嘢。結果因為噉就多咗兩位細路，俾慣咗單身嘅孫大雷搞出咗大頭佛。而黃新華又因為條女成日掛住工作同感情，就冇聽自己安排而搞到關係好僵。高小興就喺李亦男生咗兩位細路之後，徹底淪落到變咗家庭主婦男而冇嗮自我。最後三位老豆識得身為人父嘅責任。而佢嘅事業失敗咗之後喺黃小穎同啲女影響嘅情況下，孫大雷逐漸搞成一位有擔當、有責任嘅好老竇、好男人，唔單止俾黃新華嘅細路話掂，甚至連黃小穎嘅愛情都攞埋，最後班人都搵到屬於自己嘅幸福。

出鏡人物
----

* 執導：丁黑
* 編劇：聖堂工作室
* 出鏡：李光潔、佟麗婭、趙子琪、高亞麟、高露、朱銳、周德華、陳文淇、彭藝博、戴墨、劉紫鳴。

攷
-

* 酷爸俏妈剧情
* 电视剧拍摄制作备案公示表——酷爸俏妈
* 电视剧《酷爸俏妈》专题 BTV影视频道-BRTN北京网络台

 

|  |  |  |
| --- | --- | --- |
| 上一任**大清皇帝** | **廣州電視台閤家歡劇場** | 下一任**坐88路車回家** |
《**全粵詩**》（粵拼：Cyun4 jyut6 si1）係一本專門收以前嶺南一帶嘅詩人留低落嚟嘅詩嘅集，一共有三十冊，由嶺南美術出版社出版。

佢係至到而家規模最大，內容最全面嘅粵詩集。由地方嚟講，佢收錄咗廣東、海南、港澳同埋廣西嘅欽州同北海嘅詩。由時間嚟講，上自公元前嘅漢朝，一路去到 17 到 20 世紀嘅清朝時期，重收埋廿世紀頭嘅民國嗰陣嘅粵詩。目前，呢個集收咗明朝（14 至 17 世紀）同埋打前嗰啲詩。

點嚟
--

### 立項

1981 年九月，中共中央發文話要執掂啲古書，將啲文化遺產留番低落嚟。呢個係好緊要，同後人有關係嘅嘢。於是咁就為古書整理指咗條路。 1983 年九月，教育部整咗個全國高等院校古籍整理研究工作委員會（簡單啲叫「古委會」），啲重點大學就整咗個古籍研究所。

1984 年九月，王季思起咗個中大古文獻所，係全國十七個重點古籍所中嘅一個，其中嘅嶺南文獻研究所係陳永正揸 fit 。陳永正出版過好多嶺南文學嘅著作，喺咁長嘅整理中，就想話整本《全粵詩》嚟。

1998 年佢向古委會立項，得咗。

### 艱難

接住落嚟就好艱難喇。之話 13 世紀（明朝時期）以嚟都有人整粵詩集，不過規模都係偏細，而今次呢本詩集系超過嗮之前嗰啲。而好多好矜貴嘅版本響國內大圖書館同港台或者係外國，要想整起嚟好難。同時，上面畀嘅經費又唔夠使，搞到成個計劃做吓停吓咁。

### 轉機

2002 年，廣東做咗文化大省，於是成件事就有轉機喇。喺 2003 年，廣東省政協常委嘅劉斯奮同張貴光省政協交份提案，話要睇重啲嶺南古書嘅整理，入面就傾到《全粵詩》。於是喺 2004 年上面畀咗筆大錢，再喺粵人嘅努力之下，卒之搞得快手咗，最後先至可以攞嚟出街。

### 接住落嚟

整完 17 世紀頭打上嗰啲詩，咁就輪到 17 到 20 世紀嘅清朝時期啲詩喇。嗰個時期時啲詩零舍多，嗰時嶺南有好多人得閒就寫詩，再加上離家下又近，留低嘅詩就好多羅羅喇。而家估計，大概篇幅係之前各朝代嘅總和嘅成兩倍幾。咁搞法，要去整本清朝時期嘅嶺南詩就仲艱難喇。

不過領頭人而家退咗休，人手又唔夠，一個二個又走嗮，搞到而家去整清朝粵詩集又開始停咗落嚟。

出面網頁
----

* 《全粤诗》充分证明广东有文化
* 《全粤诗》编纂工作：人手不足、资金匮乏
* 《全粤诗》所收诗作将超过《全唐诗》
醉觀公園嘅正門
**醉觀公園**（粵拼：zeoi3 gun1 gung1 jyun2），第個名係**醉觀園**（zeoi3 gun1 jyun4），佢係中國廣東省廣州市嘅其中一間公園，而呢間公園喺荔灣區芳村嘅芳村大道中同埋茶漖北路嘅交界西南邊附近。公園入面摆嘅花局，樣樣都有，而且規模都相當之大。雖然日軍霸咗廣州之後就整冧咗成個園林。但係新中國成立之後無耐，醉觀同留芳留低落嚟嘅園林重喺醉觀園入面，而家已經同醉觀花園合併咗。家陣見到嘅醉觀公園係1984年起好嘅呢間。醉觀公園係芳村歷史入面最出名嘅其中一間八大名園。

史
-

之前嘅醉觀園係清朝嗰陣，有位乾隆進士——潘有為就起咗間六松園出嚟，嗰陣時嘅醉觀園係六松園嘅一部分，而六松園入面嘅一座舊嘅石橋就係嗰時嘅六松園遺物。喺清末民初，呢間公園入面有卅幾座大小園林響度，尤其係醉觀園、留芳園等八大名園係比較出名。而醉觀園就有成1公頃嘅佔地面積，就係喺而家芳村大道嘅山村橋附近，嗰時嘅花園同樹林又齊又靚，而且規模都好大下。不過唔好彩嘅係，日軍霸咗廣州之後，園林就整冧咗。

到咗20世紀60年代初，廣州市政府就計畫響醉觀花園嘅基礎度起花地公園嘅，不過就冇起到。一直到1983年10月先至決定重新起過間公園，重改名嗌「醉觀公園」，而公園喺1984年春節起好。到咗1994年10月，廣州市同芳村區政府（喺2005年取消咗）一齊丼咗差唔多成10,000,000蚊嚟向公園搞改造。而改造方面，就係整大個公園、重完善啲公園嘅功能分區、景點同埋設施。而家睇到嘅醉觀公園係1984年起好嘅版本。

敘述
--

而家嘅公園總面積有36000平方米，其中入面有2個細嘅人工湖仔，挾埋有3500平方米，而綠地面積有差唔多25000平方米，而園林建築面積有1030平方米。成間公園有茗木園、花卉園、盆景園同埋兒童活動遊樂區。而人工湖就有養到觀賞魚同埋家魚響度。而種嘅花木方面，主要係有玉棠春、荷花、玉蘭、白蘭、人心果同埋芒果呢啲有嶺南特色嘅花木。

景區介紹
----

### 茗木園休息廊

### 盆景園

### 石山

### 兒童遊樂園

### 露天乒乓波場

開放時間
----

呢間公園嘅開放時間係：每日嘅06:00——17:00

附近嘅交通
-----

* 巴士：
花地站
* 廣州地鐵：
1號線：芳村站
**兩個平方之和**（Sum of Two Squares）係數論入面一個問題。佢最主要想討論嘅係以下呢一條定理：

「一個正整數{\displaystyle n\in \mathbb {Z} ^{+}}係兩個平方之和，若且唯若所有{\displaystyle n}嘅質數因子{\displaystyle p|n}，符合{\displaystyle p\equiv 3{\bmod {4}}}喺質數分解後都會有雙數次方，即係{\displaystyle p^{i}}，{\displaystyle i}要係雙數。」

例子：{\displaystyle 98=2\times 7^{2}}。咁滿足{\displaystyle p\equiv 3{\bmod {4}}}嘅只有{\displaystyle 7}，而{\displaystyle 7}係{\displaystyle 98}嘅質數分解入面係{\displaystyle 7^{2}}，即係雙數次方，所以{\displaystyle 98}係可以寫成兩個平方之和：{\displaystyle 98=49+49}

除咗以上呢條定理，重有另一條定理係由數學家科馬（Fermat）所證明嘅科馬兩個平方之和。

原始表達
----

### 定義

如果{\displaystyle n=x^{2}+y^{2}}係叫做**原始**（Primitive），即係話{\displaystyle \gcd(x,y)=1}。

### 推論一

如果{\displaystyle n}可以被{\displaystyle p\equiv 3\mod 4}整除，咁{\displaystyle n}就無原始表達。

**證明：**

假設{\displaystyle n}有原始表達，{\displaystyle n=x^{2}+y^{2}}。

將{\displaystyle n}質數分解，之間就會有一個質數{\displaystyle p|x^{2}+y^{2}}。

同埋{\displaystyle n}係原始表達，所以{\displaystyle \gcd(x,y)=1}。

所以，{\displaystyle p\not |x}同埋{\displaystyle p\not |y}。 

因為{\displaystyle \mathbb {Z} /p\mathbb {Z} }係一個域，所以可以喺{\displaystyle x^{2}+y^{2}\equiv 0\mod p}入面除{\displaystyle y^{2}}。

得出{\displaystyle {\bigl (}{\frac {x}{y}}{\bigr )}^{2}=-1\mod p}。

所以尼真打表示{\displaystyle {\bigl (}{\frac {-1}{p}}{\bigr )}}就會係{\displaystyle +1}。

因為歐拉要求，{\displaystyle {\bigl (}{\frac {-1}{p}}{\bigr )}=(-1)^{\frac {(p-1)}{2}}}。

所以{\displaystyle {\bigl (}{\frac {-1}{p}}{\bigr )}=1\iff {\frac {(p-1)}{2}}}係雙數，即係{\displaystyle p\equiv 1\mod 4}。

### 推論二

如果{\displaystyle x\in \mathbb {R} }同埋{\displaystyle n\in \mathbb {N} }，咁就會有一個分數{\displaystyle {\frac {a}{b}}}（已經約咗簡）符合{\displaystyle 0<b\leq n}同埋{\displaystyle {\bigl |}x-{\frac {a}{b}}{\bigr |}\leq {\frac {1}{b(n+1)}}}。

證明
--

睇埋
--

* 無窮分數
* 局部趨向
* 局部趨向數列
* {\displaystyle e}嘅無窮分數
* 循環無窮分數
* 科馬兩個平方之和

| * 睇
* 傾
* 改
數論 |
| --- |
| 數論分支 | 
* 抽象代數數論
* 分析數論
* Geometric number theory
* Computational number theory
* Transcendental number theory
* Combinatorial number theory
* Arithmetic geometry
* Arithmetic topology
* Arithmetic dynamics

 |
| 數字概念 | 
* 數字
* 自然數
* 質數
* 有理數
* 無理數
* 根數
* Transcendental number
* 質進數
* Arithmetic
* Arithmetic function

 |
| 基本概念 | 
* 最大公因數
* 最小公倍數
* 可除性
* 相對質數
* 商餘及同餘
* 計算逆元素及極高次方

 |
| 基本定理 | 
* 餘數定理
* 輾轉相除法
* 比舒公式
* 歐幾理得推論
* 質數分解
* 商餘計算
* 線性商餘方程
* 孫子定理
* 歐拉定理
* 衛信定理

 |
| 進階數論概念 | 
* 始根
* 商餘平方

 |
| 進階數論理論 | 
* Quadratic forms
* Modular forms
* L-functions
* Diophantine equations
* Diophantine approximation
* 無窮分數
	+ 局部趨向
	+ 局部趨向數列
	+ 無窮分數趨向性
	+ e嘅無窮分數
	+ 循環無窮分數
	+ 兩個平方之和
	+ 科馬兩個平方之和

 |
| 
* List of number theory topics (recreational)

 |
| How to read a taxoboxHow to read a taxobox**水浮蓮** |
| --- |
| 水浮蓮嘅花水浮蓮嘅花 |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 單子葉植物 Monocots |
|
|
|
|
| （未分級） | 鴨跖草類植物 Commelinids |
|
|
| 目 | 鴨跖草目 Commelinales |
|
|
|
|
|
|
|
|
| 科 | 雨久花科 Pontederiaceae |
|
|
|
|
|
| 屬 | 鳳眼蓮屬 *Eichhornia* |
|
|
|
|
|
|
|
| 種 | **水浮蓮 *E. crassipes*** |
|

 |
|
| 二元學名 |
| ***Eichhornia crassipes***(Mart.) Solms |
|
|
|
|
|
|
|
|
|
|
|
|
|
|
|

**水浮蓮**（粵拼：seoi2 fau4 lin4；學名：*Eichhornia crassipes*），又叫**鳳眼蓮**（fung6 ngaan5 lin4）、**鳳眼藍**（fung6 ngaan5 laam4）；中國嘅北話地區嗌**水葫蘆**（seoi2 wu4 lou4\*2）；臺灣地區嗌**布袋蓮**（bou3 doi2\*6 lin4）；係雨久花科鳳眼蓮屬嘅水生直立或漂浮草本植物，原產地喺南美洲嘅委內瑞拉或亞馬遜河流域，而家喺全球好多個國家入面都可以搵到。佢既係世界百大外來入侵物種嘅一種植物，又係植物界入面，唯一一種又愛又恨嘅植物。

名
-

呢種植物嘅學名雖然叫「鳳眼蓮」或「鳳眼藍」，但咪話細路，甚至連大人都冇幾個識。不過一講嚫「水浮蓮」或「水葫蘆」，好多人都知就係呢樖嘢。其實樖嘢嘅葉大到好似葫蘆噉，加上佢係水生植物，一般浮喺水上邊，而且佢嘅花好似啲蓮花噉，所以「水葫蘆」或「水浮蓮」嘅名就係噉嚟。

形態
--

呢種植物嘅莖有好多海綿組織，尤其係氣囊有好多氣，所以點解佢可以漂浮喺水面，甚至飆到邊度都得。加上佢冇藕，而葉片比較細，一般係圓或蛋形；而葉柄中間係漲大咗，好似個葫蘆噉。佢嘅花一般係穗狀花序，有6~12朵紫藍色嘅花，個樣好似漏斗，6裂品種。佢一般喺夏天開花。

適應環境
----

佢鍾意暖而濕兼有夠陽光嘅環境，都禁寒下。

用途
--

水浮蓮可以用嚟做豬嘅食品，甚至用嚟做綠肥、生產沼氣、重可以整紙。另外，呢種植物嘅葉可以食得，個味好似街邊賣嘅白菜仔噉。佢嘅根可以整成飲品都得。

### 藥用價值

呢種植物嘅根或成樖草都可以做藥，有疏散風熱，利水通淋，清熱解毒嘅功效。

又愛又恨
----

呢種植物之所以又愛又恨，係因為有以下嘅因素：

### 唔好因素：外來入侵物種

由於水浮蓮有好得人驚嘅繁殖能力，單純種一樖水浮蓮，過咗2個月，即刻可以繁殖到＞1000個後代（俗稱「千胞胎」），講得犀利啲，可以做「水生植物霸權主義」都得，所以點解成日喺水面度見到佢出現大範圍嘅覆蓋，搞到其它水生動植物（尤其係水底生嗰啲）唔單止冇嗮光合作用，甚至冇足夠嘅空氣同食物畀佢哋。唔單止噉，水浮蓮甚至重整蠱埋水廠嘅安全生產環節方面，大多數都係搞搞震冇幫襯嘅。。就因為噉搞到水入面冇嗮生態平衡，慢慢噉變成「污染」嘅代名詞。

### 好嘅因素：淨化環境植物

水浮蓮唔係樣樣都做衰嘢兼冇建設性嘅多。佢嘅積極方面係可以淨化污水，分解有毒物質嚟保障人體健康。之前有科學實驗話過，1ha嘅水浮蓮，24個鐘內可以吸收污水入面嘅Na——34kg；Ca——22kg；P——17kg；Mn——22kg；—OH——2.1kg；Hg——89kg；Al——104g；Ni——297g；Sr——321g……。重可以喺10mg/L帶有Zn2+嘅污水入面種佢38日，佢身體入面有嘅鋅含量超過其它植物嘅133%。而且重可以將酚、CN-、Pb等有毒物質分解成冇毒嘅嘢。佢之所以做到咁有益嘅嘢，係因為佢有比較大嘅鬚根系，可以猛咁吸收水入面嘅污染物。

相
-

* 漲大咗嘅葉柄剖面漲大咗嘅葉柄剖面
* 習性習性
* 
* 花花

註
-

1. 1 2 3  汪凤娣 (2003). 〈外来入侵物种凤眼蓝的危害及防治对策〉. 《黑龙江环境通报》. **27** (3): 21–23.
2. ↑  广东水浮莲成灾 盘点全球最恐怖生物入侵 互聯網檔案館嘅歸檔，歸檔日期2015年7月12號，. 国际在线 （2015-04-13）
3. ↑  水葫芦的危害有哪些? 中国花卉网-技术频道 （2013-6-27）
4. ↑  水葫芦污染引市民热议：100只鹅吃2亩水葫芦 新浪广西 （2014-03-02）
5. ↑  水葫芦VS水污染：以毒攻毒还是以毒易毒？ 南方周末 （2007-12-18）
6. ↑  汉江遇最严重水葫芦污染 居民称今年水格外浑浊 中國新聞網 （2014-10-27）
7. 1 2  〈水葫芦等水生植物对污水有良好的净化作用吗？〉. 原著喺2016年3月5號歸檔. 喺2015年6月15號搵到.
8. 1 2  绿色时评：生物治污大有可为[*失咗效嘅鏈*] 黄河网
9. ↑  水葫芦疯长的背后（环保声音） 互聯網檔案館嘅歸檔，歸檔日期2020年3月28號，. 人民日報 （2008-11-22）
10. ↑  世界污水净化植物高新科技 互聯網檔案館嘅歸檔，歸檔日期2008年5月16號，. 華西商貿

有關嘅書
----

* 中国少年儿童百科全书 自然·环境 第434页　浙江教育出版社 ISBN 7-5338-1946-2/G·1942
* 稀有植物 第64~65页　金盾出版社 ISBN 978-7-5082-6715-9

出面網頁
----

|  |  |
| --- | --- |
|  | 維基同享有多媒體嘅嘢：**水浮蓮** |

* （繁體中文）（英文）鳳眼蓮 Fengyanlian 藥用植物圖像數據庫 (香港浸會大學中醫藥學院)
* 水葫芦 A+医学百科
* 凤眼蓝 Eichhornia crassipes 中国植物志
* *Eichhornia crassipes*
* Eichhornia crassipes Israel Wildflowers and native plants
* Practical uses of Water Hyacinth
**金鷄報曉**（粵拼：gam1 gai1 bou3 hiu2）係一部喺2017年初拍嘅喜劇、奇幻同愛情電影。部片由謝德炬、黃展昌同何鶯做指導，李楊、向安神、梁皓明、袁韻同李喬新負責出鏡。部片喺2017年1月26號首播，全長個半鐘頭。

劇情
--

春節前15日，方前喺廈門出差時令業務整到亂嗮籠。方前原先唔想返廣州俾阿爸鬧餐飽，但佢阿媽又俾滾友呃咗而坐高鐵返廣州。方前冇乜社會經驗，佢唔單止買唔到高鐵飛，凈幫襯黃牛賣啲高價飛先至返到去。咁啱撞到正，杜小然又係幫襯黃牛買飛。坐緊高鐵時，杜小然同方前連面都冇撞正，直到廣州南站出站時，兩人又唔小心撞到正，重神神霸霸噉攞咗人哋嘅高鐵飛。

返到屋企後，雙方家庭成日家嘈屋閉，杜小然同方前兩位啋都唔啋佢哋，凈掛住晚黑瞓覺。但第二日朝早醒時，兩位突然發現靈魂竟然調轉咗而開始經歷各自唔同嘅陌生世界……

出鏡人馬
----

| 角色 | 扮演 |
| --- | --- |
| 方前 | 向安神 |
| 杜小然 | 李楊 |
| 杜小韻 | 袁韻 |
| 杜小然老竇 | 梁皓明 |
| 杜天行 | 李喬新 |
| 方前老竇（年老） | 姚向陽 |
| 方前媽咪 | 梁麗冰 |
| 大傻 | 劉家東 |
| 小師伯 | 劉冠東 |
| 大師伯 | 吳桂生 |
| 方前（細路） | 謝浩霖 |
| 客戶 | 簡偉德 |
| 方前老竇（後生） | 謝明俊 |
| 黃牛黨 | 文峰 |
| 方前嘅同事 | 楊文前 |
| 范志鵬 |
| 徐思宇 |
| 郭能飛 |
| 王慧 |
| 范志鵬 |
| 張勁 |
| 曾智 |
| 李琳 |
| 村民 | 謝鳳環 |
| 老友 | 謝德炬 |
| 黃展昌 |
| 何鶯 |

連出去
---

* 向安神2017广州台贺岁片《金鸡报晓》开机大吉 腾讯视频
* 广州台2017粉丝节、跨年晚会门票已经ready，赶紧来抢票！ 掌中广视
**三個坦克手**，係一首蘇聯嘅軍歌，講1932至1939年期間蘇聯同大日本帝國喺邊境發生衝突，蘇聯坦克兵英勇抵抗日軍嘅事跡。

歌詞
--

### 俄文版

На границе тучи ходят хмуро,  

Край суровый тишиной объят.  

У высоких берегов Амура  

Часовые родины стоят.  

У высоких берегов Амура  

Часовые родины стоят.  

  

Там врагу заслон поставлен прочный,  

Там стоит, отважен и силен,  

У границ земли дальневосточной  

Броневой ударный батальон.  

У границ земли дальневосточной  

Броневой ударный батальон.  

  

Там живут — и песня в том порука –  

Нерушимой, крепкою семьей  

Три танкиста, три веселых друга —  

Экипаж машины боевой.  

Три танкиста, три веселых друга —  

Экипаж машины боевой.  

  

На траву легла роса густая,  

Полегли туманы широки.  

В эту ночь решили самураи  

Перейти границу у реки.  

В эту ночь решили самураи  

Перейти границу у реки.  

  

Но разведка доложила точно, —  

И пошел командою взметен,  

По родной земле дальневосточной  

Броневой ударный батальон.  

По родной земле дальневосточной  

Броневой ударный батальон.  

  

Мчались танки, ветер подымая,  

Наступала грозная броня.  

И летели наземь самураи  

Под напором стали и огня.  

И летели наземь самураи  

Под напором стали и огня.  

  

И добили — песня в том порука  

Всех врагов в атаке огневой  

Три танкиста, три веселых друга  

Экипаж машины боевой.  

Три танкиста, три веселых друга  

Экипаж машины боевой.

### 中文版
太和邨
**太和邨**（**Tai Wo Estate**）係香港大埔頭一條公共屋邨，1989年落成，全邨有九棟樓。邨中間有太和商場，為領匯甲級商場。全邨畀港鐵太和站分成兩邊。

地理
--

太和邨響大埔新市鎮西側，林村河北岸一笪平地之上。佢因為好近一河之隔嘅太和市而名，而邨中央新起嘅火車站，亦名為太和站。條邨畀林村河，汀角路，同大埔太和路包圍。個範圍除咗太和邨，西側有寶雅苑三棟樓，幾間中小學，社區中心，同政府合署，油站等。

太和邨過河，東南係太和市，南係錦山，西係錦石同石鼓壟。西面過太和路係大埔頭水圍，而東北係大埔舊墟。

史
-

未有太和邨之時，笪地原本係好近林村河口，而林村河穿過塊地。一直以來，呢帶都係田來。而佢東北，係近岸嘅太埔墟。南面過河，係新啲嘅太和市。英國1898年入主新界之後，1900年代起九廣鐵路同大埔公路，兩者都穿過呢笪地。

後尾大埔由墟市發展成市鎮，大埔公路響大埔市區呢段，亦改名廣福道。之後大埔響香港政府規劃之下，變成大埔新市鎮，一方面大幅填海，另一方面改變河道，同時道路網路亦大幅改變。

太和邨係同寶雅苑一齊起，整體係同一規劃。建邨之時，廣福道唔再駁去大埔公路，過河行車嘅廣福橋亦拆走，另建同名嘅行人橋。到咗1989年，太和邨同寶雅苑全部落成。九廣鐵路加一個太和站，取代太和市隔籬嘅舊大埔墟火車站。

2000年，香港政府推出租者置其屋計劃（第三期），將屋賣畀所屬租戶。無耐，每棟樓都有自己業主立案法團。

樓
-

太和邨一共有九棟樓，全部1989年起好，其中**愛和樓**，**安和樓**同**亨和樓**都係新長型。而**福和樓**，**喜和樓**，**居和樓**，**麗和樓**，**新和樓**同**翠和樓**都係Y3型。愛和，安和以及喜和三棟樓，都同太和商場（太和廣場）相連。

出面網頁
----

* 〈房屋署太和邨簡介〉.
**松岡環**（1947年—）係日本學者同埋日本「銘心會」創會會長，主張日本各界應該反省搞起侵華戰爭同南京大屠殺嘅戰爭罪行，畀普遍中國媒體叫做「日本嘅良心」。

松岡環喺日本大阪府生世，原本係大阪府松原市嘅一個歷史科小學老師。1988年開始，佢一直喺中國南京做嘢，睇到日本教科書淡化南京大屠殺嘅史實，於是決心畀下一代歷史真相，所以一直中國日本兩邊飛嚟飛去，訪問二百幾個日本老兵同埋三百個大屠殺生還嘅人，並將資料寫成書同做記錄片。即使佢期間畀日本右翼團體恐嚇，話佢係「反日老師」同埋「中國間諜」，但佢一直都無放棄過搵歷史真相。

佢認為喺第二次世界大戰嗰陣，日本曾經畀中國同埋好多亞洲國家嘅人帶嚟深重嘅災難，應該深刻咁反省同講對唔住，同埋賠錢畀受害者，並畀下一代真實咁知道歷史事實。為咗代表日本人講對唔住，佢喺每年8月15號，即係日本戰敗投降紀念日，帶住銘心會成員，去南京大屠殺紀念館悼念南京大屠殺遇難者。

參考
--

1. ↑  〈存档副本〉 (PDF). 原著 (PDF)喺2016年3月4號歸檔. 喺2012年12月16號搵到.
2. ↑  日婦三製紀錄片 揭南 京屠殺真相[*失咗效嘅鏈*]
3. ↑  松岡環為求真 背間諜罪名
4. ↑  〈"日本的良心"松岡環 探尋"南京大屠殺"真相〉. 原著喺2020年3月28號歸檔. 喺2012年12月16號搵到.
5. ↑  日女教師獲"南京大屠殺史調查研究特別貢獻獎"
搵緊第二樣意思嘅話，請睇〈**太始 (搞清楚)**〉。
**太始**，哲學概念一種，探究宇宙生成，見於道家同黃老。太始，意謂天地萬物至初嘅開端。

太始依個字，至早見於列子一書，喺天瑞一篇講到宇宙開始四段，太易、太初、太始以及太素。太始為第三段，開始見形，但未有質。但依個唔係太始唯一解釋，淮南子天文一篇，就講天地未有形之時，就叫做太始。

後來道教以列子太易、太初、太始、太素，另加太極，合為先天五太。 

漢皇帝劉徹，亦至早用太始為年號。

列子
--

列子天端一篇咁寫：

>  昔者聖人因陰陽以統天地。夫有形者生於无形、則天地安從生。故曰、有太易、有太初、有太始、有太素。太易者，未見氣也。**太初者、氣之始也。**太始者，形之始也。太素者、質之始也。氣形質具而未相離、故曰渾淪。渾淪者、言萬物相渾淪而未相離也。視之不見、聽之不聞、循之不得、故曰易也。易无形埒、易變而為一、一變而為七、七變而為九。九變者、究也、乃復變而為一。一者、形變之始也。清輕者上為天、濁重者下為地、沖和氣者為人。故天地含精、萬物化生。 
> 
>

淮南子
---

淮南子天文一篇咁寫：

>  天墬未形、馮馮翼翼、洞洞灟灟、故曰太始。太始生虛廓、虛廓生宇宙、宇宙生元氣。 
> 
>
| How to read a taxoboxHow to read a taxobox**雙峰駱駝** |
| --- |
| 深圳野生動物園嘅雙峰駱駝深圳野生動物園嘅雙峰駱駝 |
| 瀕危指標 |
| 極危 (CR) |
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 哺乳綱 Mammalia |
|
|
|
|
|
| 目 | 偶蹄目 Artiodactyla |
|
|
|
|
|
|
|
|
| 科 | 駱駝科 Camelidae |
|
|
|
|
|
| 屬 | 駱駝屬 *Camelus* |
|
|
|
|
|
|
|
| 種 | **雙峰駱駝 *C. bactrianus*** |
|

 |
|
| 二元學名 |
| ***Camelus bactrianus***Linnaeus, 1758 |
|
|
|
| 雙峰駱駝分布雙峰駱駝分布 |
|
|
|
|
|
|
|
|
|
|
|

**雙峰駱駝**（學名 *Camelus bactrianus*），簡稱**雙峰駝**，係駱駝嘅一種，同單峰駱駝唔同，有兩個駝峰，主要分佈喺中亞地區。

而家全世界大約有 140 萬隻雙峰駱駝，但幾乎全部都係馴化品種。根據2002年10月數據顯示，喺中國西北部同蒙古大約重有 950 隻野生雙峰駱駝，世界自然保護聯盟（IUCN）已經將佢哋列為極度瀕危物種。

身體特徵同住邊
-------

動物園裏面嘅雙峰駱駝
雙峰駱駝高超過 2 米（以最高點駱峰嚟計），重超過 700 公斤。主要食草、樹葉同穀物，一次最多可以飲 120 公升嘅水，然後好耐都唔使飲水，身體構造非常適應乾燥炎熱嘅沙漠氣候。

歷史
--

根據歷史資料顯示，古人可能喺公元前25世紀就已經開始馴服雙峰駱駝，最初馴服雙峰駱駝嘅地區係今日嘅伊朗北部、阿富汗東北部，同埋巴基斯坦北部地區。

喺香港，據聞以前未有山頂纜車嗰時，曾經有外國人用自己帶嚟嘅駱駝代步，但之後主人病逝，收尾隻駱駝亦都墮崖死咗。荔園動物園喺1990年代又試過引入兩隻雙峰駱駝，到動物園執咗笠之後，嗰2隻駱駝再送往深圳嘅野生動物園度住。

圖
-

* 
* 
* 
* 
* 
*

參考
--
**練家俊**（1991年3月19號－），有時會化名**文耀洪**、**陳美琪**，香港易服癖人士兼罪犯，親中派人士。

事蹟
--

### 訛稱星探騙財被判感化令

喺2009年，佢自製娛樂公司網頁同經理人合約，虛構一間名為「星輝娛樂」嘅公司，喺網上訛稱招募網絡歌手同埋偶像選拔比賽，藉此騙財，之後被控兩項企圖以欺騙手段取得財產罪，被判處一年感化令。裁判官斥責被告行為，反令他人永遠得唔到夢想。

### 身穿九鐵制服出現九龍南綫通車活動，制服被沒收

2009年8月16號，港鐵公司西鐵綫延綫（南昌站至紅磡站一段）通車，唔少傳媒都有頭班車通車嘅過程，而練家俊聲稱自己係前九鐵職員，身穿九鐵制服連名牌成為傳媒採訪焦點，但因為九鐵制服屬於鐵路公司資產，結果佢喺柯士甸站被港鐵職員沒收恤衫、肩章同埋名牌。港鐵事後回應話，咁做係要避免制服流出市面被人作不法用途。

### 雨遮運動期間事件

喺2014年雨遮運動期間，佢經常喺示威區域流連曾經聲稱喺旺角被軍裝警員強行拉出帳篷拖行兩米拳打腳踢，被警棍打到頭破血流，最終證實佢老屈警察。另外，網上有流傳，指練家俊曾經出賣粉筆少女私隱，利用粉筆少女對佢嘅信任，將粉筆少女嘅照片放上親中派愛港之聲嘅討論區，結果令粉筆少女被好多親中派人士跟蹤同騷擾。

### 多次易服自稱記者

另外，佢曾經易服打扮成女人，出現喺立法會綜合大樓，聲稱自己係記者，引起一啲媒體嘅關注。其中，喺2014年尾，佢曾經喺金鐘踢凹咗立法會大樓外鋼造嘅防煙門，被警方以涉嫌刑事毀壞罪拘捕。另外，佢扮女人嘅行徑，亦令有啲女記者擔心，佢會唔會入女廁，搞到人人自危。

另外，喺2016年7月，佢曾經打算進入立法會大樓採訪特首梁振英答問大會，但遭到拒絕，期間情緒激動，爬出外牆花槽企圖跳樓，之後被警方勸回。

睇埋
--

* 香港天陰媒體 - 一個專門揶揄同跟進佢不正常行為嘅Facebook Page

參考
--

1. ↑  〈頭條日報 頭條網 - 開星探網站招歌手 青年認騙財判感化〉. *web.archive.org*. 2010-12-05. 歸檔時間2010-12-05. 喺2022-06-06搵到.`{{cite web}}`: CS1 maint: bot: original URL status unknown (link)
2. ↑  〈鐵路迷被強剝九鐵制服 ｜ 日報 ｜ 要聞港聞 ｜ 20090819〉. *web.archive.org*. 2020-10-30. 原著喺2020-10-30歸檔. 喺2022-06-06搵到.
3. ↑  〈文耀洪事件（二） « Cape's Wind 海角之風〉. *web.archive.org*. 2009-10-26. 歸檔時間2009-10-26. 喺2022-06-06搵到.`{{cite web}}`: CS1 maint: bot: original URL status unknown (link)
4. ↑  〈鐵路迷賀新綫通車被剝衫〉. 《星島日報》. 2009-08-19.`{{cite news}}`: CS1 maint: url-status (link)
5. 1 2  〈中環出更：佔旺易服男 立會採訪惹驚恐 - 東方日報〉. *orientaldaily.on.cc*. 喺2022-06-06搵到.
6. ↑  〈粉筆少女剖白 : 陳美琪誠信已破產〉. *www.facebook.com* (英文). 喺2022-06-05搵到.`{{cite web}}`: CS1 maint: url-status (link)
7. ↑  〈城中鏡：佔旺易服男 立會快閃〉. 《太陽報》 (香港中文). 喺2022-06-06搵到.
8. ↑  〈【答問大會】被拒入立會採訪 美琪bb危站2樓花槽〉. 《蘋果日報》. 2016-07-14.`{{cite news}}`: CS1 maint: url-status (link)
9. ↑  〈答問會：疑未獲准採訪 網媒記者一度企跳〉. 《on.cc東網》 (香港中文). 2016-07-14. 喺2022-06-06搵到.
《**廣東俗語考**》，又叫《**廣東方言**》，係一本研究廣東話用詞嘅書。作者係孔仲南。本書喺1933年由南方扶輪社出版，分上下兩冊，上冊八月出，下冊十二月出。

出書嘅目的
-----

作者孔仲南喺廣東俗語考嘅自序度咁話，粵語，多數合乎「古音古義」。好似頭、面、頸、喉、大髀、日頭、月光、粥、飯，呢啲詞都係出自《五經》。粵語啲嘢嘅名雖然係正牌，點解粵名好多「求其聲而無其字」，皆因中文字同讀音分開，喺「輕重清濁之間」就變咗音，好似【無】讀做「母」、【返】就讀做「翻」、【勿】讀做「米」，想寫都唔知點寫，於是乎就「生安白造」整啲字出嚟，即使屈翁山寫嘅《廣東新語》土言一篇入面亦有呢個問題，造出嘅字唔少，「文學大家」係咁，何況「俗人」。作者將平時考究倒嘅廣東字收入書，希望廣東言語學唔會冇咗。呢本書亦將啲錯嘅寫法一概改返啱。

結構
--

上卷有自序、釋天時、釋地理、釋宮室、釋衣服、釋飲食、釋形體、釋疾病、釋動作上篇、釋動作下篇。其中「宮室」係同建築同建築物有關嘅。下卷就有釋聲氣、釋性質、釋情狀、釋疊字、釋名稱上篇、釋名稱下篇、釋器具上篇、釋器具下篇、釋動物、釋植物。

唔入書
---

粵語為咗避忌，將【舌】改做「脷」，【肝】改咗「膶」，諸如此類嘅好多，因為唔知點嚟，唔收入書。「不雅馴之市語」都唔收。未考究倒嘅字，「寧缺無濫」，亦一慨唔寫入書。

攷
-

1. ↑  《廣東俗語考》《凡例》

睇埋
--

* 廣州語本字

出面網頁
----

* 廣東俗語考（粵語文化傳播協會網上版）
* 廣東俗語考 （下卷） (南方扶輪社民國弐拾弐年十二月初版)
**三元福音倍進佈道**（英文：Evangelism Explosion，簡稱**三福**）係美國佛羅里達州珊瑚脊長老會嘅甘雅各牧師（Dr. D. James Kennedy）喺1950年代末期創立嘅基督教傳福音方法。香港三福喺1978年開始推動，成為全亞洲首個開展三福事工嘅地區，並且將內容全力華人化，「三福」嘅教材已經翻譯成百幾種語文。

基本方向
----

為咗榮耀上帝，裝備教會往普天下去：建立友誼、領人歸主、訓練門徒、健康增長。

「三元」基本元素
--------

1. 建立友誼
2. 領人歸主
3. 訓練門徒

訓練目的
----

1. 訓練信徒成為得人漁夫，包括喺教會同在日常生活中傳福音。
2. 裝備信徒能夠訓練其他信徒成為得人漁夫。
3. 令信徒幫助初信者作主嘅門徒

訓練目標
----

1. 能夠喺隊長領導下，按照課程材料，喺實習談道中分享福音。
2. 完成考試而成績美滿。
3. 喺四個月之內完成最少十次實習談道。
4. 繼續擴展訓練事工。

訓練方式
----

藉住授課、示範、功課、實習嚟達至以上四項目標。

訓練內容
----

### 課程大綱

* 裝備信徒
* 邀請決志
* 佈道生活
* 栽培初信
* 結交朋友
* 招募擴展
* 分享見證
* 處理反對
* 診斷問題
* 問卷佈道
* 講解福音

### 福音大綱

* 第一道橋：引言
* 第二道橋：福音
* 第三道橋：決志
* 第四道橋：即時栽培

倍進訓練
----

喺一個堂會中，先由一位教師兼隊長（通常係教牧）用十三個單元嘅材料訓練兩位隊員。除咗喺堂上授課同示範之外，亦教佢哋背誦福音大綱，逐漸增添金句、例子，輔以家課、閱讀等；並且更進行預約家訪同街頭問卷嘅實習佈道。兩位隊員喺至少十三星期內，首先觀察隊長佈道嘅熱誠同技巧；到咗中期，隊員逐漸根據福音大綱參與部分講述內容；到咗後期就全部福音講述都由隊員負責。考試合格嘅隊員會晉升為隊長，分別喺下一期嘅訓練中，喺教師授課之後帶領兩位隊員做佈道實習。換言之，如果一間教會由一位教師訓練兩個人開始，到咗第二期嘅時候，已經有三位隊長合共訓練六位隊員，禱伴人數更增加到十八人，令參與總人數多達廿七人。好似噉一期接一期，就形成一種循環不息嘅倍進佈道、訓練運動。

出面網頁
----

* 官方網站
* 香港三元福音倍進佈道
* 三福非洲網站
**三元里平英團舊址**（粵拼：saam1 jyun4 lei2 ping4 jing1 tyun4 gau6 zi2）
，舊名**三元古廟**（saam1 jyun4 gu2 miu2），亦叫**三元里人民抗英鬥爭紀念館**saam1 jyun4 lei2 jan4 man4 kong3 jing1 dau3 zang1 gei3 nim6 gun2，喺白雲區廣園西路34號，係中國廣東省廣州市一間歷史博物館，亦係第一次鴉片戰爭嗰陣廣州民眾組織抗擊英軍嘅行動嘅場所。

背景
--

內文：第一次鴉片戰爭同三元里抗英事件
1841年5月，英國軍佬殺到廣州，重霸咗廣州城北邊嘅砲臺。嗰年5月29號，本土農民韋紹光聚咗一班人嚟斬冧啲英國軍佬。村民聚集喺三元古廟門口，用咗間檔入面嘅三星旗嚟做指揮，話打倒英國軍佬。點知蕭崗村嘅紳士何玉成喺第二日𠹭咗住喺三元里村入面嗰103間鄉社學，之後韋紹光喺牛欄崗度將三星旗舉高嚟引英軍入三元里，重圍住咗英軍司令部嘅駐地四方砲臺，收尾英軍焗住要退出廣州。

史
-

喺明末清初，三元古廟落成，愛嚟供奉北方真武玄天上帝同金花夫人。1841年5月，英軍入侵重霸咗四方砲臺嚟磕啲平民百姓，搞到啲民眾把幾火，於是成棚人過嚟呢間廟度摟埋一齊打英國軍隊，大嗌「旗進人進」、「打死無怨」嘅口號。點知蕭崗村嘅紳士何玉成叫咗村入面103位仁兄間鄉社學嚟一齊喺牛欄崗嗰度將英軍趕咗出廣州。呢個係中國近代史入面，第一次有自發組織噉打低咗鬼佬侵略軍。後嚟廣州市政府喺1958年將間廟裝修過，定為「三元里人民抗英鬥爭紀念館」，1961年俾國務院定咗係第一批全國重點文物保護單位。喺1974年、1983年、1986年、1989年同埋1998年都試過唔同程度嘅裝修，之後發現古廟嘅屋脊、磚墻同埋墻角甩咗落嚟。結果市政府喺2009年1月開始用咗3個月嚟負責將佢裝修同加固過。喺2009年4月份重新開放畀人睇佢嘅歷史。

間廟喺1996年俾中華人民共和國教育委員會、民政部、文化部、文物部、中國中央共青團同埋中華人民共和國解放軍總政治部定為「全國中小學愛國主義教育基地」。1997年重俾中宣部定為「全國愛國主義教育基地」。

睇埋
--

* 三元里
* 三元里抗英紀念碑

攷
-

* 广东省爱国主义教育示范基地 - 三元里人民抗英斗争纪念馆 新华网
* 藏着的历史：1841年三元里抗英事件真相 360Doc个人图书馆
* 广州三元里抗英纪念馆 中国百科网
* 政法学院与三元里抗英斗争纪念馆共建爱国主义教育基地 廣東技術師範學院（政法學院）
* 8、三元里人民抗英斗争纪念馆 大洋网

註
-

1. ↑  呢度講嘅「三星」唔係家吓成日比較多人用嘅手機同其它電子產品。
|  |
| --- |
| 宗教系列**基督宗教** |
|  |
| **基督教史**基督教發展時序耶穌基督耶穌十二門徒大公會議大分裂十字軍東征宗教改革與更正教中國基督教中國基督教史 |
| **三位一體**聖父聖子 (神學)聖靈 |
| **基督教神學**基督教會禮拜 聖恩 · 救贖 登山寶訓 十誡 |
| **聖經**舊約新約正典次經偽經和合本修訂版 |
| **基督教派**天主敎東正教聖公宗新教東方正統教會東方亞述教會基督教運動 |

**三位一體**係基督教神學術語，佢嘅意思就係聖父、聖子、聖神（天主教會譯為聖神，東正教會同新教就譯為聖靈）係同一個本體（本性）、三個唔同嘅位格，啲人用希臘語homoousios 來表達佢哋之間嘅關係。三個位格係同一本質同埋同一屬性。通俗啲講，只有獨一一個天主；聖天父完全係天主，聖子完全係天主，聖神完全係天主；聖天父唔係聖子，聖子唔係聖神，聖神唔係聖天父。

雖然「三位一體」呢個詞語係後來神學家歸納出嚟，而唔係直接出自《新約聖經》原文，但係三位一體嘅理論基礎係建基於新約聖經嘅經文同神學觀之上。其中包括喺馬太福音28:19：「所以你們要去、使萬民作我的門徒、奉父、子、聖靈的名、給他們施洗」，經文入面嘅「名」係單數。三位一體嘅支持者指聖父、聖子、聖靈係共用上帝個名。一啲經文亦都被人覺得係隱含三位一體嘅思想，教父同護教士加以立論同宣講。經過漫長嘅紛爭加上逐漸發展，「三一論」將三位一體嘅神學思想體系化，詳細闡述咗有關三位一體呢個信條嘅教義，亦避免咗將天主陷於形態論或者三神論嘅極端，保護三位一體嘅神學思想留存。

根據《聖經》記載，耶穌冇反對猶太人相信嘅獨一真神；耶穌及使徒都冇直接倡導三位一體。喺三位一體神學觀念嘅形成過程中，不斷有一啲基督教教派同個別人士否定呢個教義，有啲更認定呢個唔係基於聖經嘅錯誤主張。經過幾個世紀嘅爭議同發展，而家大部分基督宗教嘅教會都接納三位一體係傳統教義之一；反對嘅就支持「一位格論」，否定三一論。

傳統天主教會將聖神降臨節第一主日定為三一主日，紀念天主聖父、聖子、聖神係三位一體。

註同埋參考
-----

1. ↑  The Blessed Trinity，The Catholic Encyclopedia
2. ↑  三位一體 教會實用資料庫
3. ↑  形態論、三神論 VS. 聖經中對於三一神純正的啟示 互聯網檔案館嘅歸檔，歸檔日期2009年6月15號，.，真理辯正中文網
4. ↑  Trinity，Britannica Online Encyclopedia
5. ↑  「三位一體」上帝的吩咐還是人的吩咐？ 互聯網檔案館嘅歸檔，歸檔日期2012年1月28號，.，耶路撒冷線上
6. ↑  一位論派，中國大百科
**酷狗音樂**（KuGou）係一款P2P音樂共享軟件同音頻媒體播放軟件，可以實現音樂同音樂MV嘅搜索、下載同播放。酷狗隸屬於廣州酷狗計算機科技有限公司，公司2004年喺廣州成立。打開軟件時嘅經典提示語係「Hello！酷狗」。酷狗主要嘅盈利方式係遊戲、廣告宣傳同直播間業務。酷狗購買音樂版權並提供畀用戶，同時幫用戶提供廣告服務去賺廣告流量費

歷史
--

2014年4月酷狗音樂同酷我音樂合併，成立海洋音樂集團，預計2015年底前海外上市。

2014年12月酷狗起訴網易雲音樂稱佢侵權200首歌曲，2015年1月7號網易雲音樂又起訴酷狗音樂侵權37張專輯，共300首歌曲；2015年2月酷狗音樂起訴阿里音樂旗下天天動聽侵權，2015年6月阿里音樂又起訴酷狗涉嫌侵權歌曲260首。2015年7月，中國國家版權局發布《關於責令網絡音樂服務商停止未經授權傳播音樂的通知》，要求網絡音樂服務商停止未經授權傳播音樂作品。

2015年7月酷狗推出新嘅音樂推廣方式，用戶可以花100蚊人民幣令酷狗進行用戶嘅個人演唱推廣，每個被推廣人嘅價格係0.1蚊，100蚊最多可將歌曲推廣畀1000人。2015年8月10號酷狗舉行「星夢工程·造星計劃」發佈會，宣布培養有潛質嘅明星。

2015年8月時酷狗有7億用戶，平台日播放量達到30億次，旗下有繁星網、5sing原創音樂平台等，係第一大網絡音樂平台，同時同國內外超過500家唱片公司合作起正版音樂庫。2015年9月，易觀智庫《2015年上半年中國移動音樂用戶專題研究報告》調研顯示酷狗移動用戶以28.8%的用戶占據第二，而QQ音樂以40.7%超出酷狗10餘個百分點占據第一，同時該報告重顯示酷狗音樂90後同00後用戶加起嚟已占到40%以上，85後用戶占比做29.8%。

2015年酷狗攞到9月26號一直持續到10月25號湘江音樂節在線直播授權，有超過1000萬嘅用戶透過酷狗在線播放觀看。

2016年7月22號，中國音樂集團（簡稱「CMC」）同騰訊集團日前一齊宣布，雙方已達成共識對數字音樂業務進行合併。喺呢次交易入面，騰訊把旗下嘅QQ音樂業務同CMC進行合併，透過資產置換股權成為新嘅音樂集團大股東，CMC旗下嘅酷狗音樂、酷我音樂將同QQ音樂成為一家人。

睇埋
--

* QQ音樂
* 天天動聽
* 網易雲音樂
* 千千靜聽
* 蝦米音樂

參考
--

1. 1 2  〈移動音樂應用分析報告-酷狗音樂(上篇)〉. 搜狐. 2015-10-20.
2. ↑  〈曾經的霸主酷狗沒有巨頭撐腰，怎麼走？〉. 搜狐. 2015-10-15.
3. ↑  〈曝酷狗酷我在一起了 新公司年底衝刺上市〉. 騰訊. 2015-03-13.
4. ↑  〈網易反訴酷狗音樂侵權 版權混戰將加速行業洗牌〉. 每日經濟新聞. 2015-01-09.
5. ↑  〈數字音樂版權廝殺大戰撲朔迷離，酷狗出盡風頭？〉. 搜狐. 2015-06-17.
6. ↑  〈國家版權局解讀「網盤」新規：仍能上傳 限制分享〉. 2015-10-23. 央廣網. `{{cite web}}`: Check date values in: `|date=` (help)
7. ↑  〈國家版權局整改網絡音樂：停止未經授權傳播〉. 騰訊娛樂. 2015-07-10. 原著喺2020-08-12歸檔. 喺2017-08-24搵到.
8. ↑  〈酷狗斥資千萬 助力音樂人實現音樂夢想〉. 北青網. 2015-07-09.`{{cite web}}`: CS1 maint: url-status (link)
9. ↑  〈酷狗音樂打造「星夢工程」〉. 羊城晚報. 2015-08-12.`{{cite web}}`: CS1 maint: url-status (link)
10. ↑  〈酷狗音樂發力「粉絲經濟」 開啟音樂產業O2O元年〉. 羊城晚報. 2015-08-17.`{{cite web}}`: CS1 maint: url-status (link)
11. ↑  金羊網 (2015-08-10). 〈酷狗音樂將亮相南國香節 觀眾現場體驗酷狗K歌系統〉. 搜狐. 原著喺2019-06-14歸檔.
12. ↑  〈移動音樂APP用戶調查 QQ音樂領跑酷狗音樂第2〉. 中華網. 2015-09-15. 原著喺2016-03-05歸檔. 喺2017-08-24搵到.
13. 1 2  〈酷狗引領音樂live直播行業：咱不差「小鮮肉」！〉. 中國日報網. 2015-10-22.
14. ↑  〈酷狗酷我彩虹再次聯手 開啟中國最大在線音樂節〉. 金羊網. 2015-09-21.`{{cite web}}`: CS1 maint: url-status (link)

出面網頁
----

* 官方主頁
**田中久一**（日文：田中久一・たなか ひさかず*Tanaka Hisakazu*，1889年3月16號—1947年3月27號），係日本陸軍軍人，香港日治時期第2代香港總督。

經歷
--

田中久一響1889年3月16號喺兵庫縣出世，原本叫**小金井久一**，後嚟過繼咗畀田中八作，做咗佢養仔，所以改姓田中。1907年成為士官候補生，三年後陸軍士官學校（第22期）畢業，同年12月正式參軍，任職步兵少尉，附屬步兵第37連隊。1913年就讀陸軍戶山學校，重做埋嗰度嘅教官，同年12月升做中尉。響做過教育總監部幹部（1914年至1918年）之後，1918年11月，以陸軍大學校第30期畢業生嘅身份畢業。

之後先後任職過參謀本部付勤務（1919年）、參謀本部員（1920年）、步兵第1連隊付屬（1924年12月，同年升做少佐）、陸大專攻學生（1926年12月，一年之後畢業）、陸大教官（1927年）、陸軍省軍務局課員（1932年）、陸軍步兵學校教官（1933年）、近衛步兵第1連隊隊長（1935年）、陸大教官（1937年再任）。1923年亦曾經到美國出差。

1938年出任台灣軍參謀長，同年9月出任第21軍參謀長兼戶山學校校長。佢響出任第21軍參謀長期間，曾經先後帶全軍隊攻佔法屬印度支那（即佛印作戰）同埋廣州。1939年日本改組華南方面軍，一年後佢晉升到中將。同年日軍為咗更好攻佔香港，華南方面軍畀上頭撤消，附屬響華南方面軍嘅第21軍隨即解散。

1943年3月，田中接替酒井隆做第23軍司令官，由主要處理法屬印度支那變成處理對中國嘅軍事。1944年有份參加豫湘桂會戰，一年後兼任香港總督，接替被調去台灣嘅磯谷廉介。同年8月，昭和天皇宣佈日本投降，田中響冇得撈香港總督嘅同時，亦向張發奎同埋余漢謀投降。

### 審判

執行死刑之前嘅田中
田中響畀人打靶之後條屍
投降之後，田中畀美軍上海軍事法庭判為乙級戰犯，1946年話因為佢響出任香港總督期間涉嫌非法殺咗盟軍戰俘、美國空軍少校荷克，判佢死刑，處死方法係絞刑。後嚟美軍上海軍事法庭將呢單案轉交畀中國南京軍事法庭。5月，南京軍事法庭正式開庭審理；10月，話因為佢作戰方法好殘忍，同上海軍事法庭一樣判佢死刑。1947年3月27號，響廣州市流花橋刑場執行死刑，田中畀中華民國憲兵石光中打靶，終年五十八歲。

佢死後，條屍畀四個埋屍工埋咗響一個畀牛浸嘅水塘仔。後嚟響1972年，佢嘅骸骨畀人搬返日本。

軍階
--

以下係田中久一歷年嘅軍階：

* 1910年 - 少尉
* 1913年 - 中尉
* 1920年 - 大尉
* 1925年 - 少佐
* 1930年 - 中佐
* 1934年 - 大佐
* 1937年12月 - 少將
* 1940年8月 - 中將

軼聞
--

* 田中嘅遺言係：

> 
> 永年の　終りの歩み　さわやかに 
> 
> 
> 恵みの途を　辿りゆく吾
> 
> 
> 粵文：
> 
> 
> 響思典嘅旅途入面 隨住我就嚟要喊出嚟（第二句）
> 
> 
> 
> 再一次踏上咗永遠嘅終結 令人耳目一新（第一句）
> 
> 

* 當初接受田中久一投降嘅張發奎，響事後諗返當時嘅情況，覺得田中並唔係好似法庭所講「作戰方法好殘忍」嘅人。張認為，佢唔似酒井隆咁屠殺市民，但係全因佢冇阻止到下屬殘忍嘅行為，因為佢係軍團阿頭，所以佢先至抵死。
* 當年槍斃田中嘅憲兵石光中話，田中響畀人打靶前，淨係飲咗兩杯酒就上刑場，神情莊嚴，完全唔驚，話佢充分體現咗日本武士精神。

屋企
--

* 養父：田中八作
* 大仔：田中義信（陸軍大尉，戰死）

攷
-

1. 1 2 3 4  〈官僚の経歴を見る｜公文書に見る外地と内地 －旧植民地・占領地をめぐる人的還流－〉. *www.jacar.go.jp*. 喺2021-05-02搵到.
2. ↑  謝永光 (1991). 《戰時日軍在香港暴行》. 明報出版社. ISBN 9789623573900.
3. ↑  "Trial of General Tanaka Hisakasu and Five Others. United Nations War Crimes Commission". *web.archive.org*. 2007-11-12. 歸檔時間2007-11-12. 喺2021-05-02搵到.`{{cite web}}`: CS1 maint: bot: original URL status unknown (link)
4. ↑  《20世紀中國人的山河歲月》. 天下文化. 1997. pp. 71頁、83頁同93頁.
5. ↑  "Introduction to the Pacific War Online Encyclopedia". *pwencycl.kgbudge.com*. 喺2021-05-02搵到.
6. ↑  張發奎胡志偉 (2012年). 《張發奎口述自傳：國民黨陸軍總司令回憶錄》. 當代中國出版社. ISBN 9787515401218.
7. ↑  全國報系. 〈憲兵高齡前輩石光中少校為憲兵史上留下見證與記錄〉. *www.natnews.com.tw*. 喺2021-05-02搵到.

### 參考書籍

* Snow, Philip (2003). The fall of Hong Kong: Britain, China and the Japanese occupation，由耶魯大學出版社出版，ISBN：9780300093520
* Dupuy, Trevor N. (1992) Encyclopedia of Military Biography，由I B Tauris & Co Ltd出版，ISBN：1-85043-569-3
* 秦郁彥（2005年）『日本陸海軍總合事典』第2版，由東京大學出版會出版，ISBN：4130301357
* 福川秀樹（2001年）『日本陸軍將官辭典』，由芙蓉書房出版，ISBN： 9784829502730
* 外山操（1981年）『陸海軍將官人事總覽 陸軍篇』，由芙蓉書房出版，ISBN：4829500026
**丙酮酸脫羧**（英文：**Pyruvate decarboxylation**）係一個將丙酮酸通過脫羧反應而產生乙酰協同酵素A 兼且釋放還原等效物還原型煙酰胺腺嘌呤二核苷酸同二氧化碳嘅遠離平衡自動催化生化反應。佢之所以叫做「鏈接反應」係因為佢架起咗糖酵解同三羧酸循環呢兩個重要代謝途徑之間嘅橋樑。呢個反應通常由作為有氧呼吸一部分嘅丙酮酸脫氫酶複合體所催化。喺真核生物入面，丙酮酸脫羧只喺線粒體基質發生；原核生物中嘅相似反應則係發生喺胞漿同質膜。

氧化脫羧
----

### 反應

丙酮酸脫氫酶複合體反應機理

|  |
| --- |
| Template:酵素反應 |

呢個反應喺大多數生物入便好常見並作為去到三羧酸循環嘅鏈接。唔係好似葡萄糖解嘅反應噉喺胞漿進行，呢個反應喺線粒體進行。

A.丙酮酸同酶嘅硫胺素焦磷酸基團（TPP）相結合，硫胺素焦磷酸係維他命B1嘅活性形式。然後，丙酮酸上面嘅羧基變成CO2被攞走，形成羥乙基硫胺素焦磷酸。呢一步催化反應係喺復合體中嘅丙酮酸脫氫酶上便進行嘅。

B.羥乙基轉移到硫辛酰胺呢種協同酵素上，硫辛酰胺上嘅二硫鍵可作為氧化劑，於是羥乙基並俾佢氧化變成乙酰基，噉就形成咗一個硫酯鍵，而硫胺素焦磷酸變回原樣。

C.喺二氫硫辛酰基乙酰基轉基酶嘅作用下，攜帶著乙酰基嘅硫辛酰胺將乙酰基轉移到協同酵素A上形成乙酰協同酵素A。呢個係一個化學酯交換反應。

D.二氫硫辛酸被二氫硫辛酰基去氫酶催化脫氫，以再次回到氧化，同時氧化型黃素腺嘌呤二核苷酸變為還原型。

E.最後，還原型黃素腺嘌呤二核苷酸被酶催化，將氫轉移畀氧化型煙酰胺腺嘌呤二核苷酸，重新產生氧化型返到第四步。

### 意義

由丙酮酸脫氫酶複合體所進行嘅將丙酮酸變為乙酰協同酵素A嘅轉換尤其喺肝臟中係一個重要嘅反應步驟，佢切斷咗丙酮酸所有進行糖異生為葡萄糖以及作為轉氨基底物嘅後路。呢保證咗丙酮酸進入三羧酸循環作為氧化磷酸化嘅底物，或者轉變為檸檬酸以回到胞漿（三羧酸轉運系統）中以作為生物合成脂肪酸同類異戊二烯嘅底物。

總結：

1. 丙酮酸被脫羧
2. 剩低部分接到協同酵素A上形成乙酰協同酵素A

乙酰協同酵素A接下來被用喺三羧酸循環中。

### 其它生物

喺厭氧生物中嘅丙酮酸氧化脫羧同有氧過程有所唔同，原因係該反應嘅電子受體係鐵硫蛋白而唔係NAD+。該轉換係被一種硫胺素依賴嘅酶所催化，該酶亦可以催化協同酵素A酰化。該還原等價物喺氫化酶嘅作用下以產生氫氣嘅方式被氧化。

廣義嘅脫羧
-----

上面所介紹嘅脫羧係特指丙酮酸嘅「氧化脫羧」。其實喺廣泛意義上話丙酮酸喺體內重有一種脫羧，即係丙酮酸嘅「簡單脫羧」。

所謂「簡單脫羧」同「氧化脫羧」，其區別係：簡單脫羧冇氧化還原反應，而氧化脫羧就需要煙酰胺腺嘌呤二核苷酸、黃素腺嘌呤二核苷酸等氧化還原受體。

丙酮酸嘅簡單脫羧係由丙酮酸脫羧酶所催化嘅，產生乙醛同二氧化碳；反應大致可分為四步：

1. 硫胺素焦磷酸嘅活性碳原子對丙酮酸嘅羰基碳（中間嘅嗰個碳原子）進行親核攻擊，羰基氧同質子結合變成羥基；
2. 羧基由呢隻共價化合物上脫去產生二氧化碳，形成咗共振穩定嘅碳負離子化合物；
3. 碳負離子被氫離子質子化，形成羥乙基硫胺素焦磷酸；
4. 羥基去質子化，硫胺素同羥乙基兩者之間嘅共價鍵斷開形成乙醛。

乙醛可以繼續喺乙醇脫氫酶嘅作用下產生乙醇。由葡萄糖通過糖酵解生成丙酮酸並產生乙醇嘅過程被稱為乙醇發酵，俗稱酒精發酵。

參考
--

1. ↑  Alberts et al. Molecular Biology of the Cell. Garland Science, 2001. ISBN 0-8153- 4072-9
2. ↑  Raven et al. Biology, 8th edition. McGraw Hill, 2008. ISBN 978-0-07-110202-5
3. ↑  Eric Chabrière, Xavier Vernède, Bruno Guigliarelli, Marie-Hélène Charon, E. Claude Hatchikian, Juan C. Fontecilla-Camps "Crystal Structure of the Free Radical Intermediate of Pyruvate:Ferredoxin Oxidoreductase" Science 2001, Volume 294, page 2559.

出面網頁
----

* Notes on Pyruvate decarboxylation
* KEGG Pathway Database